text:
Diabierna a continua e playoff di Aruba su Futbol Division uno. Den stadion Frans Figaroa na Noord a topa otro e actual lider di e playoff FC Porto cu den dos salida tin un total di 4 punto caminda den nan prome wega a gana di RCS, y den nan segundo compromiso a keda den un empate na dos gol contra di United. Di otro banda e equipo di Brazil jrs ta na segundo lugar cu den nan prome wega e partido ta keda cancela, caminda nan mester a topa United, y den nan di dos wega ta gana di RCS , pa asina acumula un total di 3 punto.
Na mes momento pero na Compleho Deportivo Franklin Bareño na Piedra Plat a tuma lugar e wega entre RCS contra di United. Den e wega di Brazil jrs contra di FC Porto nos mester bisa cu na inicio di e wega e equipo di FC Porto a cuminsa crea algun atake riba e equipo di Brazil jrs pero e defensa a sa di controla esaki na bon manera pa asina kita tur peliger dilanti nan arco y tambe proteha nan portero.
Riba un contra atake di e equipo di Brazil jrs ta logra haja un tiro di skina, caminda cu despues di a cobra e tiro aki e bala ta dal den un defensa su man caminda cu e tabata net dilanti di e refree y no por a haci nada cu ta pita corectamente un penalty esaki tabata na minuut 9 di e partido, E Capitan di Brazil jrs cu ta Owen van der Wijne #10 ta cobra cu exito pa habri e marcador na 1-0.
Despues tabata na di 13′ di wega riba un otro tiro di skina pa Brazil jrs Randolph Werleman #5 riba un cabesaso ta pone e bala den net pa bai ariba 2-0.
Owen van der Wijne #10 ta bolbe deposita e bala den net riba un atake di e equipo di Brazil jrs na di 23′ di wega pa bai ariba comodamente cu e score di 3-0.
Den e prome 45′ nan di wega , analisando e wega nos mester bisa cu na comienso di wega e equipo di FC Porto a cuminsa crea algun espacio pero no por a habri e marcador, y di otro banda e equipo di Brazil jrs den un combinacion entre Owen van der Wijne, Brian Dorothal, Randolph Werleman, Sergio Piard y Clancy Calixte tabata mortal pa e equipo di FC Porto, nan tabata hunga un Futbol hopi alegre y tambe toke nan perfecto y rapido cu a crea bon espacio y tambe por a habri e marcador y tambe di bai ariba comodamente 3-0.
Den e segundo tempo nos mester bisa e wega a baha completamente di velocidad caminda bo por a mira claramente cu cansancio a hunga un rol, e equipo di FC Porto a sigui cu su atakenan ,na di 59′ di wega Dorbeck #11 ta los un tremendo tiro pero ta e portero ta trece salbacion caminda e ta pomp e bala mande afor.
Riba un contra atake di e equipo di Brazil jrs ta e hoben Brian Dorothal # 17 riba su camiseta ta logra score un tremendo cabesaso pa bai ariba 4-0 na di 69′ di wega.
Den un pifia di e defensa di FC Porto kier a bai pasa e bala pa su keeper y ta faya barbaramente caminda cu Samson Occean #19 ta desvia e bala pa bai lora bai den gol pa haci e wega 5-0 na di 84′ di wega.
Despues cu e equipo di FC Porto ta cai den defensa ta duna Brazil jrs espacio pa sigui crea algun bon oportunidad y ta Samson Occean #19 ta bolbe score pa haci e wega 6-0.
Den un otro atake riba un tiro for di distancia pafor di doelgebied Randolph Werleman #5 ta manda un tremendo tiro fuera di alcanse di e portero di FC Porto pa haci e wega 7-0 na di 87′ di wega.
Den tempo extra pa ser exacto 90’+2 e hoben Andy de Windt #7 ta caba di pone e cherry riba e bolo pa haci e wega 8-0.
Final di e wega Brazil Jrs vs FC Porto 8-0.
E wega a wordo dirigi pa Desiree Christiaans asisti pa V Ridderstaat B Lucher y na mesa R Dirksz. Den e otro wega nos a haya informacion cu United ta gana di RCS cu score minimo di 1-0 caminda e gol tabata un autogol.
Y asina e tabla di posicion ta keda cu na prome lugar Brazil Jrs cu 6 punto den dos salida faltando un wega ainda contra di United. Na di dos lugar ta keda United cu dos wega hunga un wega gana y un wega empata cu 4 punto. Na di tres lugar ta FC Porto cu un wega gana y un wega empata y un wega perdi cu 4 punto.
E diferencia di gol ta duna e equipo di United ventaha riba e tabla di posicion caminda cu nan tin mes un cantidad di punto cu FC Porto pero FC Porto tin mas gol contra cu nan. Y den sotano ta keda e equipo di RCS cu den tres salida ta perde tur tres wega. Segun schedule proximo wega lo ta Dialuna 4 di juni caminda cu United lo topa di Brazil Jrs den CDGT pa 8or pm, y Diamars 5 di Juni lo topa otro FC Porto contra RCS tambe den CDGT pa 8or pm.


c: text/html

text:
Na nomber di su yiunan, casa, mama y ruman nos kier a manda palabra di danki na tur cu di un of otro manera a duna nan sosten y muestra di cariño durante fayecimento y despedida di nos defunto stima:
Steve Gregory Barret
Un danki di curason y especialmente ta bai pa afdeling B4-B5 di HOH. Pa nan bon cuido pa su ultimo momento nan di bida. Na pastor Billy y Carlos, Dudel Sofia y Jursy Sofia pa nan bunita palabranan. Amistades nan y su team di Dominonan Xstream y Seroe Blanco y tur cu a duna nan contribucion pa nos por a cubri e gasto nan di entiero. Danki na Aurora Funeral Home pa nan tremendo trabou.
Alavez nos kier a invita un y tur pa 2 Santo Sacrificio di Misa cu lo tuma lugar:
Diamars 14 di juni pa 7:00 pm na Misa Sta. Filomena Paradera
Diahuebs 16 di juni pa 7:00 pm na Misa Sta. Filomena Paradera
Boso presencia lo ta altamente aprecia

robotstxt: allowed

filter: keep


text:
Monarkia constitucional
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Un monarkia constitucional (Papiamentu: monarkia konstitushonal) ta un forma di monarkia caminda e soberano ta eherce autoridad segun un constitucion escrito of uno no-escrito. Monarkia constitucional ta diferencia su mes cu monarkia autoritario di cual e monarca constitucional ta mara na e limitenan preskirbi dentro di e cuadra di ley pa por eherce su poder y autoridad. Monarkianan constitucional ta varia entre paisnan manera Liechenstein, Monaco, Morocco, Kuwait, Hordania y Barein, caminda e constitucion ta duna e soberano poder discrecionario substancial y paisnan mane Reino Uni, Hulanda, Belgica, Spaña, Suecia, Malasia y Hapon, caminda e soberano tin menos poder personal pa eherce nan su autoridad.


text:
ORANJESTAD (AAN): Den su prome 4 dianan di trabao como minister di Enseñanza y Deporte, Endy Croes a logra reuni caba entre otro cu Simar, Directie Onderwijs, Dienst Inspectie Onderwijs, Universidad di Aruba y EPI.
Esaki ta algun di e serie di reunion cu lo continua, segun Croes.
E mandatario a indica cu asina lo haya un bon bista riba henter e tereno, proponiendo caba kico ta e deseo y e direccion den cual su ministerio kier bay.
“Den e prome reunionnan semper mi a papia di inclusion, pues pa nos tur mira den e mesun direccion”.
No obstante di e hecho cu nos ta reuniendo cu diferente stakeholder y departamento, nos a encontra riba nos lessenaar un cantidad di reto, esta problemanan pa resolve.
Mi ta kere cu ora cu tin problema bo tin cu purba soluciona esakinan, pa bo por traha den trankilidad y di eynan sigui cu bo vision cu tur e stakeholders, pa bo por ta exitoso, segun e mandatario.
El a sigui bisa cu tin algun punto di prioridad cu tin mester di atencion, di cual uno ta e instructornan di landamento cu ta pasando den un dilema.
E minister a indica cu mirando esaki el a tuma contacto cu DRH y dentro di poco e lo haya e conseho final y cu e lo sinta bek cu e sindicato corespondiente pa haci cierto proposicion y trata na tur manera pa e proximo pago di otro luna por ta regla na un bon manera, pa nan keda contento y satisfecho.
Otro punto importante cu tin cu haya atencion ta e problema di e werksters (trahadornan di limpieza) y pesey e siman aki e mandatario su intencion ta pa sinta cu SKOA y bin cu un proposicion pa forma un comision y den 30 dia bin cu un solucion structural.
“Nos ta studiante e problematica aki, nos ta comprondiendo esaki y mi ta kere sigur cu un comision cu un representante di SKOA, uno di ministerio, uno di Finanzas y nos por trece tambe un experto externo pa forma un comision di 5 y pidi nan pa den 30 dia repasa entre otro e leynan y e veredictonan, pa bin cu un conseho final pa na un manera masha elegante nos por bin cu proposicionnan cu ta sostenible tambe y asina atende cu e problema aki”, segun Croes.
El a indica cu otro problema pa atende cune ta OAA, cu ta e Openbare Avondleergangen Aruba, unda cu e seccion ey no a cuminza ainda.
E minister a splica cu ta wardando riba algun conseho ainda, pa despues yama e gruponan aki aden y tuma decisionnan structural corecto pa por kita esaki tambe for d caminda.
“Un otro problematica cu tin ta e asunto di e alrededor di 35 alumno cu no por cuminza scol na EPB te cu aworaki, pa motibo cu no tabata tin fondonan disponibel pa e maestronan por habri extra klasnan pa duna extra les”.
Ya caba mi a pidi nos coordinador di presupuesto pa haci un sondeo den nos propio presupuesto y mi a scucha cu tin 90% chens cu dentro di algun dia lo yega na un acuerdo cu e stichting pa pone e fondonan aki disponibel y habri e klasnan.
Mi ta priminti comunidad y e mayornan cu ta pendiente, cu entre awe cu mayan esaki lo wordo resolvi, segun e minister.
El a indica cu ta trahando tambe riba un problema nobo, unda cu Hospital a kibra nan protocol di cooperacion cu EPI.
Pesey el a papia caba cu minister di Salubridad Dangui Oduber y muy pronto nan lo sinta hunto pa busca un solucion rapido pa esaki.
Croes a splica cu e ta trahando tambe riba e reto di infrastructura di e scolnan, unda cu entre otro mantencion di e scolnan ta exigi hopi fondo.


text:
ORANJESTAD: Diamars ultimo dia di Betico Minister Endy Croes tabata presente na Guillermo Prospero Trinidad na Dakota na unda a tuma luga e final di e campeonato di futbol Copa Betico Croes 2022. Den un tremendo encuentro final di futbol unda ekiponan di RCA & La Fama a topa otro. RCA a gana cu e score di 1- 0 y ta logra mantene su titulo pa di tres aña consecutivo di Copa Betico Croes.
Minister Endy Croes ta gradici Arubaanse Voetbal Bond ‘AVB’ p’e invitacion. Alabes ta felicita tur e ekiponan cu a participa ne campeonato haciendo e uno exitoso. Pa finalisa e mandatario ta duna palabra di danki n’e ekipo di AVB, referee y e boluntarionan cu ta traha cu amor y pasion pa deporte. AVB y deporte den su totalidad por conta cu sosten di Ministerio di Deporte. Masha pabien ne tricolornan di Solito!


text:
DETROIT, Michigan – E principal fabricantenan di auto a reporta un aumento mayor na e tan spera benta di autonan nobo na Merca na September, ya cu e consumidornan di e zona afecta pa e reciente horcannan, a reemplasa rapidamente nan autonan daña door di e inundacionnan.
Analista y consultornan di e industria a pronostica cu horcannan Harvey y Irma lo a duna e fabricantenan di auto nan prome aumento mensual den benta na 2017. E despachonan tabata debil tras un solido racha desde 2010 cu a culmina cu bentanan record di 17,55 miyon di unidad na 2016.
E tasa anual destacionalisa di benta di auto y trucknan na Merca den September a subi na 18,57 miyon di unidad, desde e 17,71 miyon di un aña atras, segun cifranan di Autodata Corp.
A pesar cu e bentanan a subi mas leu di e zonanan golpia pa e tormentanan, segun e fabricantenan di auto y concesionario, e gran parti di e ganashinan di September, a tuma luga despues cu Horcan Harvey a asota Texas.
Segun consultornan, e reemplasonan di vehiculo durante e recuperacion di zuidoost di Texas y Florida, lo a impulsa e benta di autonan nobo y uza te cu por lo menos November.
E accionnan di Generla Motors Co a subi mas di un 3 porciento na su maximo nivel desde su oferta publico inicial tras di e kiebro na 2010. E titulonan di Ford Motor Co. a avanza mas di un 2 porciento.
Di acuerdo na calculacionnan di e industria, te cu 500 mil vehiculo a keda daña of distrui tras di e paso di Harvey y otro 200 mil debi na horcan Irma.
E benta di GM a subi casi un 12 porciento respecto di September di 2016, ante un aumento di 43 porciento di e vehiculonan “crossover” y un aumento di 10 porciento di e pickupnan.
E benta di autonan nobo den e area di Houston, e di cuatro mas pobla di Merca, a aumenta un 109 porciento den e tres simannan posterior na horcan Harvey, compara cu e tres simannan prome cu e tormenta, e website di informacion automotriz Edmunds, a precisa.
E benta di Ford Motor Co, en tanto, a escala un 8,7 porciento na September, mientras cu esunnan di Toyota a aumenta casi un 15 porciento. Di su parti, Fiat Chrysler Automobiles (FCA) a reporta un caida di un 10 porciento den su benta y Nissan Motor Co Ltd a informa di un aumento di 9,5 porciento.
Fuente: www.reuters.com


text:
Detenshon relashoná ku kaso di kiebro.
KOMUNIKADO DI PRENSA 276 /2022
3 yüni 2022
Detenshon relashoná ku kaso di kiebro.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 3 di yüni 2022 alrededor di 03.30’or di mainta, Sentral di Polis a risibí
informashon ku lo tin dos hòmber sospechoso riba un tereno di kas situá na Kaya Karabana
i ku e sospechosonan lo mester ta kibrando pa drenta den un kas.
Mesora Sentral di Polis a dirigí e unidat di Montaña na e adrès ariba menshoná.
Riba kaminda pa e adrès na altura di Rodricon, outoridatnan lo mester a tuma nota di un
vehíkulo ku ta kuadra ku deskripshon ku Sentral di polis a duna. Dor di esaki polis a kuminsá
ku un persiguishon i a duna òrdu pa e vehíkulo para.
Alrededor di 04.10’or a logra detené e shofùr kende ta e hòmber sospechoso A.J. ROSA di
24 aña di edat nase na Kòrsou .
E otro sospecho a logra kore bai.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Den e dianan aki polis ta masha visibel y activo riba caminda cu nan control riguroso riba automobilistanan y dunando boet pa cualkier infraccion riba trafico.
Tin biaha nan ta wordo ubica strategicamente cerca di e tantisimo rotonde cu a wordo construi durante e ultimo añanan. Sinembargo hopi di nos automobilistanan ta bin ta hayando boet pisa, ya cu nan inocentemente nan ta desconoci cu e reglanan di trafico pa loke ta e coremento na rotonde, ya cu esaki ta algo practicamente nobo.
Vocero policial, Lito Laclé a declara na Bon Dia Aruba cu hunto cu Alex Pietersz, cuerpo di polis ta bay purba di hacie mas visibel posibel y pone riba social media pa asina nos comunidad por compronde con nan tin cu actua of comporta nan mes riba un rotonde.
“Nos ta hayando e reclamo aki basta hopi”, el a bisa. Sr. Laclé ta haya bon cu ora nan ta haya e feedback aki, como polis nan tin cu bay traha nan sistemanan pa purba splica e pueblo di Aruba con precies pa actua den un rotonde.
Denter di e dianan venidero nan ta bay haci uzo di social media y prensa pa atende cu e asunto aki. Ya caba nan a cuminsa via television pa splica con e persona mester comporta su mes riba rotonde. Mas cla ta pa nos automobilistanan esaki lo trece como resultado cu nan lo comporta nan mes como debe ser, segun e vocero policial.


text:
ADC BIOSCH Award pa hobennan sobresaliente
Shete hoben a risibí un galardon i un envelòp ku kontenido komo elogio pa e echo ku nan a slag ku e sifranan di mas haltu pa biologia i kímika den skol sekundario pa e aña eskolar 2019/2020. Esaki ta pa stimulá nos hobennan ku tin talento pa e áreanan sientífiko ku ta forma e base pa análisis di laboratorio.
Riba e potret di links pa reks por mira – Dairon Viera Pujol ku 8,1 pa kímika na VSBO (SKAIH), Tom Peereboom ku 8,6 pa biologia na VWO (KAP), Rishantely Estachia ku 8,8 pa biologia na VSBO (Jacques Ferrandi), Raoul Buist ku 9,4 pa kímika na VWO (Albert Schweitzer), Christel Berkenveld ku 8,6 pa kímika na Havo (Omega College), David Styben Corrales Zambrano ku 8,6 pa kímika na Havo ( Radulphus College) i Denisah Sabat ku 7,8 pa biologia na Havo (KAP)


text:
El a wordo condena na 2 luna di prison condicional
All Stories
ORANJESTAD (AAN): Diahuebs mainta e homber K.R. a wordo condena na paga un multa y paga daño na e homber W., kende el a tacha su bon nomber.
Fiscal ta remarca den caso di posesion di arma
ORANJESTAD (AAN): Diabierna mainta Corte di Husticia a trata e caso penal cu Ministerio Publico a cuminza contra e muher R. di 58 aña, kende ta worde acusa cu entre Augustus 2011 te cu 2017 a abusa di su dos yiunan baou di 12 aña.
ORANJESTAD (AAN): Diabierna awor 3 Juni 2022 den Corte di Husticia ta sigui cu e lamentable caso di Izak cu a tira mata Shayuri Petronia riba 4 Juni 2021.
Hues ta haya cu no tin prueba
ORANJESTAD (AAN): Algun siman pasa DIARIO a publica cu entre e testigonan cu lo wordo interoga den caso Avestruz ta Jan de Ruijter.
ORANJESTAD – Den Corte di Husticia a trata un lamentable caso caminda e muher di inicial R. di 58 aña ta wordo acusa di a abusa y haci actonan inmoral cu su propio dos yiunan.
Huez a bisa pareha condena pa asalto arma


text:
Diskurso Representante di Reino relashoná ku konmemorashon di defuntu Boneiru 4 di mei 2022
Dama- i kabayeronan, ta algu pekuliar ku despues di 2 aña di konmemorashon adaptá, nos por ta huntu ku otro atrobe pa hasi i eksperensiá esaki. E limitashonnan ku nos tur a eksperensiá den e periodo tras di lomba, (kasi) tur a disparsé.
Awe nos ta huntu akinan pa konmemorá e víktimanan di Segundo Guera Mundial i di otro konflikto- i operashonnan di pas.
Tur hende ku nos ta konmemorá awe tin un storia diferente, pero e libertat ku nan a pèrdè, ta loke ta uni nan ku otro.
Manera tur aña Komité Nashonal 4 i 5 di mei ta skohe un tema. Tur konmemorashon ku ta organisá den Reino, por uni su mes na esaki. Ku e tema e Komité kier relatá akontesimentunan históriko na e aktualidat rònt mundu.
E tema di e aña akí ta:
Libertat ku kompromiso.
E pandemia di corona i e limitashonnan ku esaki a bin kuné, a laga nos realisá kon importante ta pa ta den kontakto ku otro. Pa ta konektá ku otro. Pasobra ta solamente e kompromiso ku otro, a pone ku nos por a kombatí e krísis.
E eksperensia di libertat ku kompromiso ta haña un otro nifikashon den e tempu akí, den kua e guera na Ukrania tin atenshon di henter mundu. E sufrimentu humano ta grandi i ta duna nos un sentimentu di impotensia, pero tambe di kompromiso. Nos ta sinti un laso estrecho ku e personanan ku ta sufri bou di tur e violensianan di e guera sin sentido akí. Mundu tin bes ta skur i ta duna miedu i ta hustamente e ora ei nos tin nesesidat na konekshon ku otro. Un konekshon sin miedu òf temor, un laso den kua nos por laga nos bos resoná i ser tendé. Un konekshon den kua tin espasio pa diferensia, kaminda diversidat no ta un opstákulo, pero ta brinda ampliashon i konekshon. Kaminda no ta husga hende riba orígen, koló, religion, orientashon òf pa motibu di tin un opinion diferente, sino kaminda ta apresiá nan pasobra esaki ta hasi komunidat mas bunita. No laga odio goberná, sino amor, òf manera Mandela a bisa:
No one is born hating another person because of the colour of his skin, or his background or his religion. People learn to hate, and if they can learn to hate, they can be taught to love, for love comes more naturally to the human heart than its opposite.
Riba nos isla tambe nos ta mira ku diferensianan grandi i inakseptabel ta hasi e kontrastenan entre personanan mas fuerte. E yamada pa e manifestashon di mañan ta un ekspreshon di esei. Danki Dios ku riba nos islanan nos por ekspresá e sentimentunan di disgustu akí den libertat i e espasio ku ta kuadra ku esei. Ta algu ku nos no mester tuma nunka komo algu lógiko.
E aña akí lo ta karakterisá tambe pa elekshon di konseho insular den 2023. E lidernan polítiko lo mester por diferensiá di otro den libertat riba tur asuntu ku tin nan atenshon i di nos komunidat. Mi ta spera ku nan lo hasi esaki skèrpi basá riba kontenido di e diskushon, pero ku rèspèt korespondiente pa personanan ku tin un opinion diferente. Mi ta spera ku nan lo konektá e hendenan i lo sa di superá e kontrastenan. Esaki na interes di tur hende ku ta biba akí, irespekto nan opinion, koló, orígen, orientashon òf opinion polítiko, pero debí na e echo ku huntu nos ta responsabel pa esaki. Na final nos ta solidario ku otro, pa motibu ku nos ta residensiá, traha i biba ku otro aki riba nos isla presioso.
Kontrastenan semper lo tei, pero laga nos diskutí esakinan ku otro partikularmente debí na nos konekshon ku otro, di manera ku tin espasio pa buska solushon konhuntamente.
Konhuntamente nos ta konmemorá awe tur ku a duna nan bida den situashonnan di guera òf konflikto. Laga nos realisá nos mes ku nos mester sigui traha huntu pa logra pas i libertat pa tur hende. Laga nos tei pa otro. Hustamente den e tempu akí, kaminda nos ta realisá nos mes ku pas i libertat nunka ta lógiko. Laga nos konmemorá huntu i den kompromiso, kada ken ku su propio rekuerdo- i pensamentunan.


text:
WILLEMSTAD — Despues di lunanan di diferente partidonan di futbòl sumamente interesante, a yega e dia ku nos lo bai sa ta ken lo titulá su mes komo e kampionnan di Liga MCB Promé Divishon.
Djaluna último e buèlta di 4 a yega na su final i Centro Dominguito ku Centro Barber ta e 2 ekiponan kua logra klasifiká i lo bai batayá pa bira e kampionnan di Liga MCB Promé Divishon.
Aña pasa Centro Dominguito a logra derotá Centro Barber i a bira e kampionnan di Liga MCB, e aña aki kiko lo bai pasa? Historia lo ripití òf ta un otro gai lo bai kanta?
FFK i MCB ta invitá bo bin presensia e Gran Final di Liga MCB Promé Divishon!
Bin ku hinter bo famia pa bin disfrutá di un tremendo final, apoyá e 2 timnan aki i mira ta ken lo bira kampion e aña aki. E kosto pa e partidonan aki ta fl.12,50 pa hende grandi i fl.5,- pa mucha i 60+. Karchinan adelantá lo kosta fl.10,- pa hende grandi i fl.5,- pa mucha i 60+. Por haña karchi adelantá na FFK bou di ora di ofisina i tambe serka e 2 ekiponan ku lo hunga e partido final aki esta Centro Barber i Centro Dominguito. Animashon musikal lo bai ta na enkargo di Gio Fuertisimo.
FINAL DI DEN PASADO:
23 ougùstùs 2009: CSD Barber vs Hub. Fortuna 0-1
15 ougùstùs 2010: CSD Barber vs Hub. Fortuna 0-1
28 sèptèmber 2011: CSD Barber vs Hub. Fortuna 1-0
30 sèptèmber 2012: C. Dominguito vs Undeba 1-0
27 òktober 2013: C. Dominguito vs CSD Barber 2-1
WEGANAN CSD Barber vs C. Dominguito 2014:
Promé buèlta:
Segunda buèlta:
Buèlta di 6:
Buèlta di 4:
TABLA DI GOLEADOR:


text:
WILLEMSTAD – Riba e ultimo fecha di futbòl Liga MCB buèlta di 6, Jong Holland ta logra pasa pa e buèlta di 4. Ku e derota di Victor Boys djabièrnè siman pasa, Jong Holland a haña porta habri pa kana drenta e buèlta di 4. E ekipo tabata tin mester di solamente un viktoria, kontra e ekipo di SUBT ku no a gana niun partido ainda den e buèlta di 6.
Jong Holland a drenta atake for di trempan den e partido i ya despues di 10 minüt tabata ariba 2-0. E partido e drenta tempu di sosiegu ku Jong Holland ariba 3-1. Den e di dos mitar Jong Holland ta añadí otro gol mas pa asina aki derota SUBT ku skor di 4-1. Ku e viktoria Jong Holland ta logra klasifiká na e di kuater puesto pa e buèlta di 4 ku ta kuminsá wikènt benidero.
Tabla di posishon final di buèlta di 6:


text:
COVID-19 Test rekeri PA pa biaheronan for di Boneiro.
Oranjestad, December 30, 2020 – Crisis Team Covid -19 ta desea di informa nos comunidad cu entrante dia 5 di januari 2021, biaheronan lo mester realisa un COVID-19 test pa por drenta Aruba biniendo for di Boneiro. E test aki por wordo haci dentro di 72 ora prome cu e biahe of ora di yegada na aeropuerto di Aruba, manera ta e caso cu pasaheronan cu ta yega nos isla for di cualkier otro destinacion. Te ainda biaheronan for di Boneiro tabata wordo exonera pa haci e test, pa moti


text:
Sra. Richella Dorothal, director di DTI ta bisa cu e afspraak cu keuring ta canando bon pa 2021, nan ta dos luna ta canando pa juni. E ta bisa cu ta boga pa hende bin trempan cu nan fecha di vencimento di keur.
Nan ta coriendo e grupo di juni, sra. Dorothal ta bisa cu e grupo atraso ta full updated, e peticion nobo ta locual ta atende awo. Nan ta wak cu tin hende ta cancela afspraak y nan ta tene consideracion pa esnan cu ta haci cambio, tin si algun cu no ta presenta mes.
Pa e grupo cu no presenta, lo mester haci un afspraak nobo. Nan di DTI tambe ta sigur cu ta cumpli cu tur regla cu ta pone pa haci keur.
Pa locual ta e parti di mehoracion ora di critica pa persona cu ta yega cu auto sushi, e ta bisa cu el a mehora pero tin hende cu no ta cumpli cu condicion y ta dun’e un afspraak pa otro dia.
E procedura pa keur ta bin personal na balie ora e fecha yega. E ta bisa pa awo no tin manera online, pa motibo cu ta rekeri un sistema digital automatisa, actualmente mester bin na balie y haci afspraak solamente di auto. Cualkier otro instalacion lo tuma luga via email of otro manera.


text:
Diabierna tabata otro dia di celebracion unda c’un otro hoben Arubano, Aaron John a gradua.
Aaron a studia pa dokter na Radboud University Nijmegen, for di cual el a gradua na 2016. Despues di esey el a sigui specialisa su mes, unda cu el a bay den direccion di anestesiologo, na e mesun universidad.
Y diabierna, 22 di april 2022 tabata e dia tan spera, unda cu su mama Margareth John y su ruman Shandra John yen di orguyo a ricibi e noticia cu nan yiu y ruman, Aaron a finalisa su estudio cu exito.
Esaki ta sigur e ehempel di un hoben cu a persevera y a logra su meta.
Headlines Group, cas editorial di 24ora.com y TREMPAN ta felicita famia John cu e gran logro aki.


text: Dialuna atardi a drenta informe di cu tin un persona bao influencia di un of otro substancia actuando sospechoso dilanti un cas na jaburibari, mesora a dirigi un patruya na e sitio. Den e informe a duna polis e descripcion di e persona aki. Buscando den e bario di Calabas a bin topa cu un persona cual su decripcion ta cuadra cu esun di e sospechoso. Mesora polis a bay atende cun’e y a nota cu e persona aki casi no por para riba su pianan. Polis a detene pa ta bao influencia di un of otro substancia.


text:
Aruba
St. Paulus School cu bunita proyecto di conscientisacion pa polucion
“Esta dushi biba riba un isla sin sushi”. Esey ta e mensahe principal cu hobennan di St. Paulus School kier a manda pa comunidad di Aruba a traves di un cancion cu nan a traha. Durante un bishita diaranson mainta, Minister di Naturalesa, Ursell Arends a ricibi un presentacion di e proyecto cu muchanan a termina.
E proyecto aki a enfoca riba con nan por contribui positivamente na nos planeta, y nos isla. “Un isla sin sushi ta algo henter Aruba kier mira, y e ta rekeri esfuerso di hoben y adultonan”, minister Arends a comenta.
Durante un periodo di 6 siman, e muchanan di 3de klas a bishita diferente sitionan cu ta causa polucion, y a identifica esakinan como fuentenan di sushedad di aire, tera y awa. Asina for di un edad hoben ta crea conscientisacion pa e retonan di desperdicio y e esfuerso necesario cu nos tur mester desplega pa haci e miho di nos parti, manera reduci of reuza.
Minister Arends a keda sumamente contento cu e research y plan cu a ser presenta, y ta spera cu lo continua di tin mas iniciativa similar cu ta sigui stimula y motiva nos hobennan, y tambe nos adultonan den nan rol pa Aruba su maneho di desperdicio.


text:
Riba djárason 25 di sèptèmber, a drenta keho di kiebro den un kas situá na La Palma. Entre djamars 24 di sèptèmber pa mas o ménos 9.45’or di mainta i djárason 25 di sèptèmber pa mas o ménos 7.45’or di mainta, deskonosínan a drenta e kas dor di a fòrsa un bentana patras di e kas. A bai ku entre otro un televishon kolo pretu di marka Sceptre i un bòshi di yabi.
Riba djaweps 26 di sèptèmber, alrededor di 9.30’or di mainta, un aksidente entre un outo i un bròmer a tuma lugá riba Kaya Korona. Shofùr di e bròmer tabata keha di doló na su pia.
Riba djaweps 26 di sèptèmber, a drenta keho di maltrato di bestia. Na un kunuku situá na Ser’i Angola, miembronan di e organisashon pa protekshon di bestia, bou di guia di polis, a bin topa ku algun toro i porko sin awa ni kuminda. Tabatin tambe algun porko morto den fase di deskomposishon leu kaba i algun ku tabata morto algun dia, mei mei di e porkonan bibu. Ta investigando e kaso aki.
Riba djabièrnè 27 sèptèmber pa mas o ménos 7’or di anochi, un aksidente entre un outo i un skuter a tuma lugá riba Kaya Korona. E skuter a sali for di un sitio di stashoná outo, miéntras e outo tabata biniendo, ku konsekuensia ku e outo a dal den e skuter. Shofùr di e skuter a keda herida na pia robes i ambulans a transporte pa hòspital pa tratamentu médiko.
Riba djabierne 27 di September, alrededor di 20.30 a detené un hòmber di inisialnan D.S di 43 aña di edat relashoná ku un ‘hit and run’ bòu di influensia di alkohòl na altura di Kaya Seabird. E hòmber a aksidentá promé den un outo i despues kontra un kurá di kas. E hòmber a baha i trata di kore bai laga polis na pia. Despues di un persiguishon kòrtiku, polis a logra detené.
Den oranan di anochi di djabièrnè 27 di sèptèmber, pa mas o ménos 11.15’or, un aksidente entre dos outo a tuma lugá na altura di Sabana Piedra Krus. Un di e outo nan a desviá for di su banda di kaminda ku konsekuensia ku ela dal den e outo ku tabata biniendo for di direkshon kontrali. Shofùr di un di e outonan tabata keha di doló na su pia i e pasahero di e otro outo tabata keha di doló na su pia i den pechu. Ambulans a transportá ámbos víktima pa hòspital pa tratamentu médiko.
Den e mardugá di djabièrnè 27 pa djasabra 28 di sèptèmber, alrededor di 3’or, polis uniformá a detené 4 hòmber. Ta trata di un hòmber di inisial R.H.G.A, di 19 aña di edat i un hòmber di inisial G.J.J.M., di 17 aña di edat, relashoná ku akto violensia públiko (openlijk geweldpleging), un hòmber di inisial C.J.S.J. di 32 aña di edat, relashoná ku insulto di un ámtenar den funshon i un hòmber di inisial I.M.B di 21 aña di edat, ku a trata di hui bai laga polis. Ta investigando e kasonan. Polis ta enfatisá ku no ta aseptá tipo di aktonan manera menshoná i lo aktua mesora kontra persona ku kometé e tipo di aktonan ariba menshoná.
Den oranan di mainta di djasabra 28 di sèptèmber a drenta keho di destrukshon di un outo. Entre 2’or di mardugá i 8’or di mainta, deskonosínan a manda un piedra den e glas di patras di e outo. E outo tabata stashoná dilanti di un kompleho di apartamentu situá na Kaya Nikiboko Sùit.
Riba djasabra 28 di sèptèmber a detené un hòmber di inisialnan J.R.A. di 48 aña, en konekshon ku violashon di e Lei di Opio BES, maltrato, akto kontra libertat personal i destrukshon.
Riba djadumingu 29 di sèptèmber, a drenta keho di ladronisia di un outo kolo shinishi di marka Toyota, modèl Vitz, numerá B-10791. Entre djasabra 28 di sèptèmber pa mas o ménos 11’or di anochi i djadumingu 29 di sèptèmber, pa mas o ménos 9.45’or di mainta deskonosínan a bai ku e outo ku tabata stashoná den kura di un kompleho di apartamentu situá na Kaya Wals. E yabi di outo tabata den e outo pero for di bista. Despues a bin detené un hòmber di inisial M.M.B. di 33 aña en konekshon ku ‘heling’ den kaso di ladronisia di e outo aki.
Riba djaluna 30 di sèptèmber a detené un dama di inisial Y.I.S. di 21 aña di edat den Centrumgebied en konekshon ku maltrato ku arma.
Den oranan di mainta di djaluna 30 di sèptèmber sentral di polis a risibí notifikashon ku deskonosínan a habri i kibra diferente outo ku tabata stashoná den Kaya Krisolito i Kaya Kuarts. Na Kaya Kuarts a bai ku un outo kolo blòu di marka Hyundai, modèl Accent, numerá B-2239. Ta investigando e kaso.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a derota Hanshin Tigers ku skor di 8-1
Wladimir Balentien a konektá su di 20 honron di temporada bayendo di 4-2 ku 2 kareda empuha. Wladimir Balentien tin awor kuater temporada konsekutivo ku e ta konektá 20 of mas honron. Pa e temporada aktual Wladimir tin un promedio di .279
- Rakuten Golden Eagles a gana Fukuoka SoftBank Hawks ku skor di 5-1
Andruw Jones no a konektá hit den 2 turno na bate ku 2 base por bola. Andruw tin un promedio di .221
Resultadonan di Beisbòl Liga Grandi di ayera:
- Chicago White Sox a derota Detroit Tigers ku skor di 7-4
- Colorado Rockies a pèrdè di Chicago Cubs ku skor di 3-1
- St. Louis Cardinals a derota San Diego Padres ku skor di 6-2
- Los Angeles Angels a gana Baltimore Orioles ku skor di 1-0 den 13 entrada
Jonathan Schoop no a konektá hit den 4 turno na bate. Jonathan tin un promedio di .213
- Philadelphia Phillies a derota Washington Nationals ku skor di 10-4
- Seattle Mariners a gana Cleveland Indians ku skor di 3-1
- Cincinnati Reds a derota Miami Marlins ku skor di 3-1
- Minnesota Twins a pèrdè di Kansas City Royals ku skor di 6-3
- Toronto Blue Jays a derota Houston Astros ku skor di 6-5
- Pittsburgh Pirates a pèrdè di Arizona Diamondbacks ku skor di 7-4
Didi Gregorius no a hunga den e partido aki
- Atlanta Braves a pèrdè di Los Angeles Dodgers ku skor di 2-1
Andrelton Simmons no a konektá hit den 3 turno na bate. Andrelton tin un promedio di .254. Kenley Jansen no a picha den e partido aki
Partidónan di Liga Grandi pa awe:
- Philadelphia Phillies kontra Washington Nationals
- Seattle Mariners kontra Baltimore Orioles
- Texas Rangers kontra Cleveland Indians
- Colorado Rockies kontra Detroit Tigers
- Cincinnati Reds kontra Miami Marlins
- Los Angeles Angels kontra Tampa Bay Rays
- New York Yankees kontra Boston Red Sox
- San Francisco Giants kontra New York Mets
- Minnesota Twins kontra Chicago White Sox
- Toronto Blue Jays kontra Houston Astros
- Milwaukee Brewers kontra St. Louis Cardinals
- Kansas City Royals kontra Oakland Athletics
- Pittsburgh Pirates kontra Arizona Diamondbacks
- Atlanta Braves kontra San Diego Padres
- Chicago Cubs kontra Los Angeles Dodgers
Breve:
Liga Menor Dòbel A
- Curt Smith a konektá 1 hit den 3 turno na bate ku 1 base por bola pa Springfield Cardinals. Curt tin un promedio di .276
- Juan Carlos Sulbaran a sufri un derota ayera pichando 3 entrada i permitiendo 6 kareda riba 10 hit pa Northwest Arkansas Naturals. Juan Carlos tin un rèkert di 7-8 ku un efektividat di 3.13
Ayera tabata e fecha límite pa ekiponan di Liga Grandi hasi kambio di peloteronan ku otro.
- Den un kambio ku ta figura tres ekipo, Detroit Tigers a haña picher David Price, miéntras ku Seattle Mariners a haña Austin Jackson i Tampa Bay Rays a haña Nick Franklin, Drew Smyly i Willy Adames
- Oakland Athletics a haña Jon Lester i Jonny Gomes for di Boston Red Sox pa Yoenis Cespedes
- St. Louis Cardinals a atkirí John Lackey i Corey Littrell for di Boston Red Sox pa Allen Craig i Joe Kelly
- New York Yankees a haña Martin Prado for di Arizona Diamondbacks pa Peter O’Brien. Tambe New York a haña Stephen Drew for di Boston Red Sox pa Kelly Johnson
- Miami Marlins a atkiri Jarred Cosart, Enrique Hernandez i Austin Wates for di Houston Astros pa Jake Marisnick, Colin Moran i Francis Martes
- Atlanta Braves a haña James Russell i Emilio Bonifacio for di Chicago Cubs pa Victor Caratini
- Washington Nationals a atkirí Asdrubal Cabrera for di Cleveland Indians pa Zach Walters
- Seattle Mariners a haña Chris Denorfia for di San Diego Padres pa Stephen Kohlscheen i Abraham Almonte
- Baltimore Orioles a atkirí Andrew Miller for di Boston Red Sox pa Eduardo Rodriguez
- Minnesota Twins a haña Tommy Milone for di Oakland Athletics pa Sam Fuld
- Milwaukee Brewers a atkirí Gerardo Parra for di Arizona Diamondbacks pa Mitch Haniger i Anthony Banda


text:
Registracion di vehiculo di motor
Tur hende cu tin un vehiculo di motor propio y cu kier us’e riba caminda publico mester registra e vehiculo di motor na Departamento di Impuesto (DI)
Su bo ta e prome doño di un vehiculo nobo, bo tin cu entrega e datonan tecnico di bo vehiculo.
Bo a cumpra un vehiculo segunda mano? E ora ey bo mester entrega un carchi di keur valido. Despues bo ta haya un prueba of recibo di registracion. E prueba of recibo bo mester ward’e hopi bon. E prueba bo tin mester di dje entre otro ora di paga belasting riba vehiculo di motor. Ta recomendabel pa traha un copia y warda esaki na un otro lugar.
Impuesto/belasting di motor
Si bo ta haci uzo di bo vehiculo riba e camindanan publico di Aruba, bo ta obliga di paga anualmente belasting di vehiculo na Departamento di Impuesto (DI). Bo por paga e belasting na comienso di aña den un solo pago; e ora ey bo ta haya e plachi di number y e plachi chiquito (plachi di control). Sinembargo tin e posibilidad pa paga pa mitad aña of pa kwartaal. Na e prome pago bo ta haya e plachi di number y na e ultimo pago e plachi chiquito (plachi di control).
Na e prome pago(nan) bo tin cu entrega e siguiente documentonan:
- Un prueba di seguro valido;
- Prueba di registracion di e vehiculo;
- Eventualmente e prome prueba di pago(recibo) di e aña anterior.
Den caso cu bo no kier sigui uza e camindanan publico na Aruba, bo por entrega bo plachi di number na Departamento di Impuesto (DI). E ora ey bo no ta debe impuesto di auto.
Keurmento
Ta prohibi pa laga un vehiculo di motor mas bieu cu tres aña para riba caminda publico, of core cun’e riba caminda publico, a menos cu e tin un carchi of prueba di keur y e valides di e prueba di keur no a caduca. Bo por laga keur bo vehiculo di motor na Servicio di Inspeccion Tecnico (Dienst Technische Inspecties (DTI). Si e vehiculo di motor mester bay keur pa di prome biaha, anto bo tin cu mustra e prueba di registracion di e vehiculo di motor di Departamento di Impuesto (DI) y un prueba di seguro valido.
Den caso di un vehiculo di motor cu a keur anteriormente caba, e ora ey bo tin cu entrega e prueba (carchi) di keur y un prueba di seguro valido. E prueba di keur tin un validez di dos aña pa loke ta concerni vehiculo di motor ariba mas cu dos wiel y di vehiculo destina pa transporte propio di persona. Y loke ta concerni otro vehiculonan di motor, e prueba di keur tin un validez di un aña, cada ves desde e fecha di entrega di e carchi di keur.
Si bo vehiculo a pasa e keurmento cu bon resultado, bo ta ricibi un recibo y un prueba di keur. Den caso cu bo vehiculo no pasa e keurmento, bo ta haya un recibo di pago pa e keurmento. Bo por bolbe keur (herkeur) bo auto sin costo dentro di trinta dia desde e fecha cu e vehiculo a keda “afgekeurd”.
Den e caso cu bo a perde e carchi di keur of e ta gasta of bo no por les’e mas, bo por haya un duplicado. Como doño di e vehiculo bo tin cu entrega un prueba di registracion di e vehiculo y un prueba di identificacion valido.
Si bo a cumpra un vehiculo, bo mester registra e vehiculo prome riba bo nomber na Departamento di Impuesto (DI). Si e vehiculo tin un carchi di keur valido ainda, como doño nobo bo por cera un seguro di auto cu e carchi di keur aki. Cu un prueba di seguro y un registracion corecto di e vehiculo, por pasa e carchi di keur riba bo nomber na e departamento di keurmento di auto na Servicio di Inspeccion Tecnico (DTI). Ta duna un otro carchi di keur ariba bo nomber cu e mesun informacion di keur cu esun original.
Seguro di vehiculo
Si bo kier uza bo auto riba caminda publico bo mester laga segura e auto. Si durante control di trafico bo no por mustra un prueba valido di seguro di auto, bo ta core e riesgo di haya un boet.


text:
Minister Glenbert Croes ta orguyoso di por ta esun cu a tuma e decision pa oficialisa e nombracion di Sr. Anthony Rojer como e director nobo di Utilities N.V. y na mes momento ta agradecido pa e gran trabou desplega pa Sr. Richard Eman, kende despues di a supervisa e proceso di reclutacion di un director nobo, a entrega su retiro voluntario pa habri caminda pa e candidato nobo por cuminsa. E persona aki a cana e proceso di solicitud cu a consisti di un evaluacion psychologico, evaluacion di contabilidad haci pa Plus Accountants, evaluacion di aptitud efectua pa Bureau INTOP. For di tur Sr. A. Rojer a sali e candidato mas apto pa e funcion aki.
Minister Glenbert Croes lo ta implementando su vision energetico cu ta consisti di e.o. e siguiente metanan:
- Energia pagabel, sostenibel, duradero y limpi pa compania- y hogarnan na Aruba
- Reduccion di gas CO2 cu 45% pa un medio ambiente sostenibel
- Logra cumpli cu e tratado di Paris pa aña 2050 unda Aruba tambe ta contribui na medio ambiente di mundo
- Reduci nos dependencia y consumo di petroleo crudo den un transicion pa energia alternativa solar y di biento.
Utilities ta hopi importante pa cu ehecucion di e vision y maneho aki pa cual tabata necesario caba di formalisa e nombracion di Sr. Rojer y ta desea Sr. Rojer tur clase di exito y Sr. Eman su gratitud pa e gran trabou desplega e ultimo añanan.
Aruba 1 november 2021


text:
The content originally appeared on: Diario
–ORANJESTAD (AAN): Awor diripiente a bin haya sa cu Bouwkunde y Werktuigbouw, lo no ta lesnan cu ta bay wordo ofreci mas na sector ciencia y tecnologia na Colegio EPI.
Y esaki ta un decision ad hoc, pasobra na October 2021 keto bay tabatin tur indicacion cu el esnan aki ta wordo ofreci normal.
Ta durante un “Anochi” special pa mayor- y decanonan siman pasa cu a bin cu e bom aki dilanti. Siendo cu ya tin hopi alumno di EPB y tambe di MAVO cu ta den eindexamen y ya a tuma nan decision ki rumbo nan ta aplicando pe na Colegio EPI pa aña escolar 2022-2023.
E decision aki aparentemente a wordo tuma sin tene cuenta cu e ta bay afecta drasticamente un cantidad di alumno cu ta e dianan aki preparando pa nan examen, cu e vision pa aki algun luna cuminza na Colegio EPI pa tal estudio.
E lesnan pa Electro si lo sigui, pero e cupo lo wordo reduci drasticamente. Ademas hopi hende ta puntrando, si tabata corecto pa net 1 siman prome cu eindexamen, ta haci e anuncio aki.
Colegio EPI a mustra cu porfin despues di hopi demanda, decision a cay cu nan ta bay pone les di ICT Opleiding si awor na e scol, pero e anuncio aki lo a bin demasiado laat pa algun.
Hopi lo cuestiona si ta bon pa enseñanza na Aruba stop cu net e vaknan aki cu ta algo cu por yuda futuro di e isla.
Tin indicacion cu Colegio EPI lo kier stop cu e Opleiding di Apothekersassistent tambe, pero no a haya confirmacion di esey.


text:
WILLEMSTAD.- Ayera partidonan den e huisio sumario ku SMOC i Clean Air Everywhere a entamá kontra di Ministerio di salubridat públiko, medio ambiente i naturalesa GMN) tabata dilanti wes van Schendel pa reportá na unda partidonan ta, despues ku wes a manda nan bai sinta na mesa. Lesa mas aki.
Extra: ‘…den sala di korte… ORGANISASHONNAN MEDIO AMBIENTE I GOBIERNU RIBA UN LIÑA PA INVESTIGASHON …relashoná ku produkto bèrdè ku a susha kasnan di Wishi/Marchena…’
Comments Off on Extra: ‘…den sala di korte… ORGANISASHONNAN MEDIO AMBIENTE I GOBIERNU RIBA UN LIÑA PA INVESTIGASHON …relashoná ku produkto bèrdè ku a susha kasnan di Wishi/Marchena…’ |


text:
Teheran: Dos hoben arubiano, Jaillen y William Lacle a cuminsa cu un hazaña unico, despues di basta luna di preparacion e dos hobennan aki a dicidi di cuminsa cu un aventura cu lo por dura un aña. Dia 3 di april 2017 nan a sali riba nan bais for di hulanda cu un meta pa yega te Thailand riba bais. Den e tres lunanan cu a pasa, nan a viaha riba nan bais di un pais pa otro di Alemania, pa Austria, Slovenia, Ungaria, Serbia, bulgaria, Turkia y cuminsamento di July nan a yega Iran.
Actualmente nan ta coriendo bais den Iran y manera nan ta bin ta haciendo caba na cada pais, purbando di conoce mas hopi cu ta posibel di Iran, tur caminda cu nan a bay nan a cera amistad cu hendenan local y asina cera conoci cu e cultura, e tradicionnan etc di cada pais.
E rumannan Lacle tin un visa pa Iran di un luna y actualmente nan ta na Chaboksar, eynan ta haciendo demasiado calor te cu nan a hayanan a obliga di cambia nan ruta y bay mas nort posibel di Iran unda ta haci un poco menos calor. E calor ta asina fuerte cu vooral den oranan di merdia ta bira casi imposibel pa core bais y e ora ney nan ta tuma nan siesta.
E siguiente pais cu nan lo bishita ta Turkmenistan. Por sigui e rumannan Lacle via Facebook Laclebrothers of via nan website www.laclebrothers.com.
Akinan por mira varios imagen cu e rumannan Lacle a saca pa asina nos por siguinan y tambe via imagennan por mira un poco di kiko tur nan ta conociendo y pasando aden.
Arubanative.com ta desea e rumannan Lacle hopi exito cu nan hazaña y tambe cuida curpa.


text:
Obituaries
Home Obituaries
Aurora Funeral Home ta anuncia fayecimento di Isidro A. Donata
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Aurora Funeral Home ta anuncia fayecimento di Hugo van Varsseveld
Laga tur loke ta spera mi ta bunita Laga tur locual cu mi encontra na caminda ta bunita Laga tur locual mi laga atras ta bunita...
Ad Patres Funeral Home & Crematorium ta anuncia fayecimento di Magdalena Edwina Geerman-Wouters...
Señor ta mi lus y salbacion den ken lo mi tin temor Señor ta e fortalesa di mi bida di ken lo mi tin miedo Salmo...
Ad Patres Funeral Home & Crematorium ta anuncia fayecimento di Catherine Radhay ...
“Señor ta mi wardador, mi‘n tin falta di nada; Den cunucu di yerba berde, E ta ponemi sosega. E ta hibami na awa nan tranquil, pa...
Aurora Funeral Home ta anuncia fayecimento di Roman Dominico Loopstok Mihor conoci como: “Buchiman”...
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Aurora/Royal/ Pray Funeral Home ta anuncia fayecimento di Sixta Maria Franken
Laga tur loke ta spera mi ta bunita Laga tur locual cu mi encontra na caminda ta bunita Laga tur locual mi laga atras ta bunita...
Aurora/Royal/ Pray Funeral Home cu Gradicimento y Invitacion di MARIA ELISA KOCK-FRANS “IYA”
Gradicimento y Invitacion Di curason nos kier gradici tur esnan cu a convivi cu nos na ora di condolencia, despedida y entiero di nos estimada: MARIA...
Aurora/Royal/ Pray Funeral Home cu Gradicimento di Inesia Thijsen mihor conoci como Ines of...
Gradiciemento Pa medio di esaki famia kier a gradici tur esnan cu na un manera of otro a duna nos sosten, consuelo y forsa durante...
Aurora/Royal/ Pray Funeral Home cu Gradicimento y Invitacion di Sra. Vuida Maria Carolina-Hernandis Mihor...
“Esnan cu nos stima nunca realmente ta bay laga nos, paso nan lo semper ta den nos mente y curason” Gradicimento y Invitacion Sra. Vuida Maria...
Aurora/Royal/ Pray Funeral Home cu Gradicimento di Stigmata (Esther) Koolman
Gradicimento Di parti rumannan y demas famia di nos defunto stima, Stigmata (Esther) Koolman Ta gradici tur esnan cu a haci acto di presencia na su despedida...


text:
Federations
Miembronan Ordinario
Como Miembro Ordinario por wordo admiti Federacionnan Deportivo Nacional, estableci na Aruba y cu tin personalidad huridico, cu ta miembro di un Federacion Internacional reconoci pa IOC y di cua e deporte ta forma parti di e programa pa e Weganan Olimpico.
Actualmente COA tin e s iguiente Federacionnan Deportivo Nacional cu ta cualifica como Miembro Ordinario
Miembronan extraordinario
Como Miembro Extraordinario por wordo admiti:
a. Federacionnan Deportivo Nacional, estableci na Aruba y cu tin personalidad huridico, cu (ainda) no ta afilia na un Federacion Internacional,
reconoci pa IOC como e organo lider pa un deporte cu ta forma parti di e programa pa e Weganan Olimpico;
b. Federacionnan Deportivo Nacional, estableci na Aruba y cu tin personalidad huridico, cu ta miembro di un Federacion Internacional, reconoci pa
IOC como e órgano líder pa un deporte cu no ta forma parti di e programa pa e Weganan Olimpico.
E siguiente Federacionnan Deportivo Nacional ta cualifica como Miembro Extraordinario:


text:
WILLEMSTAD.- Kòrsou a konosé otro kaso di asesinato lamentabel kaminda un hóben di apénas 18 aña di edat a pèrdè su bida.
Djasabra último den oranan di anochi, Sentral di Polis a risibí yamada di un kaso di tiramentu ku a tuma lugá den Kaya Berom na Montaña Abou i den kua tin un persona heridá. Diferente unidat polisial ku a yega na e sitio a topa un hòmber drumi abou ku herida di bala na e parti ariba di su kurpa i no tabata duna señaldi bida. Na yegada di ambulans ya no por a hasi nada mas pa e víktima. Dòkter di polis a konstatá morto di e hòmber Trevor Welvaart, nase na Kòrsou dia 18 di òktober 2002.
For di investigashon preliminar a sali na kla ku e víktima tabata serka algun persona den e kaya ei, na momentu ku un òf mas persona nan a pasa i lòs tirunan dirigí, ku a alkans’é na e parti ariba di su kurpa.
Riba òrdu di fiskal di Ministerio Públiko a konfiská e kurpa. Investigashon den e kaso aki ta kontinuá.
Ku e asesinato aki, Kòrsou a konosé e di 4 kaso pa aña 2021, den e promé 7 lunanan di aña. Na luna di mart Kòrsou a konosé e promé dos kasonan di asesinato di kual e promé na Juan Hato ku tabata a konsekuensia di tiramentu i e di dos na Parera tambe tiramentu. Ámbos hende hòmber di 38 i 21 aña di edat. 3 luna despues riba promé di yüni Kòrsou a konosé e di tres kaso di asesinato, konsiderá unu basta kruel. A haña un hòmber benta den mondi tras di stadion di Suffisant. A resultá ku e sospechoso (nan) a dal e hòmber víktima ku vehíkulo i tambe a los tiru riba e víktima ku konsekuensia fatal. Remarkabel den e kaso di asesinato na Suffisant ta ku e dos sospechosonan ta hende muhé, tanta i subrina.
Konsekuentemente, un total di 4 kaso di asesinato den promé 7 luna di 2021 i tur víktimanan bou di 40 aña.


text: Diasabra atardi a drenta informe di cu tin un dama local cu no tabata tin pulso na Perle d’Or, mesora a dirigi tanto polis como ambulans na e sitio. Na yegada di e patruya a bin tuma nota cu un dama no tabata tin pulso y a cuminsa suministra CPR un rato despues ambulans a yega tambe y a sigui cu e procedura pero no a logra haya pulso y a solicita presencia di dokter na e sitio. Ora dokter a presenta a constata cu e dama a fayece. Por a compronde cu e damam tabata ya un tempo caba malo. Polis a solicita presencia di slachtofferhulp ya cu e dama tabata cu 2 mucha.Na famia di e fayecida ta bay nos mas sincero palabranan di condolencia


text: Dialuna anochi nos medio a ricibi informe di cu illegalnan a bolbe drenta cu un boto na Santana di cacho, un di nos colaboradornan cu tabata den cercania a logra saca algun foto pero e tin otro compromiso pa cumpli. Un di nos reporteronan cu mester subi den oranan di madruga a ser lanta for di soño pa e pasa busca su cameraman cual tambe tabata na soño pa otro compromiso den oranan di madruga. Nan a Sali bay for Noord y Oranjestad ta te pariba na Colony. Ora nan a yega e entrada di Colony nan a ser para pa un patruya cu a bisa cu ningun hende mag di drenta ni sikiera prensa. Mirando cu ultimamente medionan di comunicacion ta yuda masha hopi pa pueblo haya e informacion y nan por activa nan mes pa asina yuda captura e illegalnan aki e biaha aki a stroba prensa y pueblo no a haya e informacionnan clave y nan no por a coopera. E equipo cu a bay Colony y no a ser permiti pa drenta a keda para haciendo yamadanan. A papia cu wachtcommandant De Cuba y a puntra pakiko no ta laga prensa drenta cual a responde referiendo na Vocero Policial. A yama e vocero pero e vocero a contesta cu un mensahe cu ta e “leiding” ta dicidi. Mientras tur e yamadanan ey tabata ser haci ya cu no a permiti prensa drenta por a mira alo menos 3 auto drenta y 4 auto sali sin a listra den nan baul of liftback. Pa mobilisa e eguipo y persona pa bay te pariba sin por a yega na e sitio ta un perdida di tempo y placa. Nada straño cu pueblo no a coopera pa motibo cu prensa a ser limita na duna informacion ya cu a priva nan di yega na e informacion.


text:
Diahuebs anochi riba e caminda di Shiribana poco pabou di subway a sosode un accidente serio unda un homber den un van a bay lora dilanti un brommer cu tabata bahando for di pariba. E brommer a dal basta duro den banda patras di e van y e motociclista a bay halto cay abou.
E homber riba e brommer a haya sla tanto na cara y parti di curpa. Polisnan di biaha a presenta na e sitio y a cera e caminda. Dos unidad di ambulance a presenta unda paramediconan a brinda asistencia medico di biaha y e victima a keda transporta pa hospital pa atencion medico avansa. Polis di trafico a pone e chauffeur supla tambe na e sitio.


text:
Apreciabel Hendrik,
Como amigo y como candidato politico di nos barionan di Dakota, Tarabana y Wayaca ariba lista di Partido AVP, mi ta dirigi mi mes na bo pa comparti lo sigiuente.
Bo ta un bon amigo di infancia. Mi ta corda ainda tempo cu nos tabata hunga hunto na YMCA Dakota. Tanto bo carera como trahado social, como bo trabou politico, tabata un inspiracion pa mi y probabelmente pa otro hobennan den bario. Bo a mustra nos cu un simpel hoben di Dakota por a studia y traha pa yega na ocupa posicionnan importante den nos pais, pa asina bo por yuda mas y miho den desaroyo di nos pais. Esey ta alfin e meta di politica.
Diahuebs 9 di September ultimo Aruba a conose un constelacion di minister nobo. E noticia aki tabata tin un impresion inespera grandi den comunidad. Enbez di un sentimiento di alegria y speransa, e noticia aki a haya un reaccion negativo den comunidad. E motibo ta obvio: awor aki nos pais tin mester di nos miho hendenan den e posicion di minister y parlamento y e miho plan, pa saca nos pais di e multiple situacionnan sumamente dificil cu e ta aden. E pobresa ta grandi y doloroso. Diversificacion concreto di nos economia ta indispensabel. Enseñansa mester hunga un rol hopi mas directo den desaroyo di nos pais y pesey mester di un empuhe grandi pa renova di forma cu tur esan cu te ainda a keda atras, porfin por sali padilanti.
Den e ultimo dianan despues di a combersa cu amigo y famiyanan den Dakota, Tarabana, Primavera, Wayaca y otro partinan di Aruba, a bira evidente pa mi, cu no ta ami so tabata sinti un decepcion grandi cu e constelacion di ministernan nobo na e momento critico cu nos pais ta aden. Parti di e decepcion aki tabata cu abo no a wordo nombra como minister.
Mi a tuma nota di bo mensahe riba rednan social den cual bo ta desea bo coleganan sr. Tjon y sr. Croes hopi exito y pa nan sigui traha duro pa e progreso di nos pais. Cu esey bo kier a mustra grandesa y cu bo no kier a crea e impresion di kier “bringa pa un stoel”. Sinembargo, e impresion cu e mensahe a crea serca hopi hende, ta cu bo tabata sa cu abo mester a bira minister, pero cu bo a laga otro pasa bo dilanti.
Aki ta caminda cu como politico aspirando pa yuda den desaroyo di nos pais riba areanan specifico manera e area social, hubentud y enseñansa, mi ta haña cu bo mester a lucha mucho mas duro. Lider di bo partido mes a bisa cu e meta di politico no mester ta pa “bira minister”. Cu otro palabra, ta bay pa loke e politico por contribui cun’e na desaroyo di nos pais, cu su experiencia y conocemento. Hopi hende a desea di wak bo mustra lider di bo partido cu Abo ta !the right candidate for the job” den bo partido awor aki.
Den bista di hopi hende, den bo partido Abo ta miho capacita pa e funcion di minister cu esnan cu a wordo nombr’a. Bo imagen como politico y experiencia riba areanan cu mi a menciona, ta hacibo claramente uno mas corecto den bo partido pa ocupa e funcion halto aki. Tambe mirando e imagen y situacion andando cu bo coleganan sr. Tjon y Croes.
Bo a mantene bo posicion den parlamento. Ta bon pa bo sa kico esnan cu a vota pa bo ta spera di bo awor. Nan lo no kier pa bo bolbe keda solamente !Tevreden” cu e posicion den parlamento, pero pa bo usa esaki den forma constructivo pa sigura e maneho cu Abo lo tabata kier wak den areanan social, di hubentud y enseñansa. Pa logra esey Abo ta e “yabi“ den bo fraccion y den parlamento. Di lo contrario, e desicion di “accepta” pa keda den parlamento lo por bira tambe un “mistake” asta mas grandi den bo carera politico. Como amigo y hasta como politico, mi no ta desea pa bo hasi un “mistake” mas grandi asina ey.
Un saludo cordial, Gregory Bronswinkel
Scirbi pa : Stichting Juancho Irausquin
Scirbi pa Marcia Lopez y Germaine Geerman
Scirbi pa Booshi Wever (UPP)
Scirbi pa mr. Anouk Balentina, a titulo personal
Scirbi pa Booshi Wever, partido UPP
Skirbi pa Jan van Nes


text:
(AP) – Grecia a impone e mandato di vacunacion pa personanan di 60 aña bay ariba mirando cu un aumento di infeccionnan a pone mas presion riba hospitalnan di Grecia, unda cu mayoria di e pashentnan seriamente malo ta den e grupo aki.
Personanan di edad mas avansa cu no ricibi nan vacuna lo enfrenta boet, cuminsando na un boet di 57 euro na januari, y un boet pa luna di 100 euro despues di esaki.
Mas o menos 69 porciento di Grecia su poblacion di 10.7 miyon persona ta completamente vacuna, husto bao di e averahe Europeo di 70.3 porciento. Mortonan relaciona cu COVID-19 y hospitalisacionnan diario a aumenta despues cu e variante Omicron a plama den e pais, aunke cu e mayoria di e personanan den hospital of fayeciendo tin e variante Delta. Presion riba e capacidad di ICU tambe a relaha un poco.
Minister di Salud Thanos Plevris a bisa cu e boetnan aki lo ser colecta pa medio di e oficina di impuesto, y cu e placa aki lo ser inverti den hospitalnan di estado.
“E factor di edad ta importante pa causa di su impacto riba e servicio di salud publico,” Plevris a conta Private Open Tv riba diadomingo.
Grecia a impone e mandato di vacunacion pa empleadonan di cuido di salud aña pasa. Y cuminsando for di dia 1 di februari e certificadonan di vacuna lo caduca despues di 7 luna si e persona no ricibi un booster shot.
Infeccionnan nobo a aumenta drasticamente den januari pero a calma durante e siman aki.
E mandato di vacunacion pa e personanan di 60 aña bay ariba a ser anuncia den december aña pasa, y segun e data di gobierno, 41.5 porciento di e 530,000 persona cu lo a ser afecta pa e medida awo ta completamente vacuna.


text:
WILLEMSTAD – Despues ku nos selekshon di U-20, nos selekshon di dama U-15 i por último nos selekshon nashonal di U-17 ta tin e oportunidat di a representá Kòrsou, awor ta toka turno na nos selekshon nashonal di senior pa saka kara di Kòrsou den e CFU Men’s Caribbean Cup Tournament ku ta tuma lugá na Puerto Rico.
Despues di dianan di trainingnan intensivo i un temporada di preparashon ekstenso, awe, djaluna promé di sèptèmber nos selekshon nashonal senior lo biaha pa Puerto Rico pa asina kumpli ku nan kompromisonan den e promé buèlta di e CFU Men’s Caribbean Cup Tournament ku ta tuma lugá di promé pa 8 di sèptèmber próksimo.
Nos pul ta konsistí di e siguiente paisnan; French Guiana, Grenada, Puerto Rico i Kòrsou.
Skema di weganan:
Nos selekshon nashonal di senior ta konsistí di un grupo di 20 hungadó ku ta wòrdu dirigí pa Sr. Ingemar Pieternella ku ta e direktor tékniko di e selekshon aki i Sr. Jozef Nivillac ku ta e asistente di e direktor tékniko.
Tambe a biaha huntu ku e selekshon Sr. Etiënne Siliee ku ta e advisor di e parti tékniko, Sr. Sherwin Martina ku ta esun enkargá ku e materialnan di e selekshon, un masahista kual ta Sr. Clinton Leocadia i e hefe di delegashon ku ta Sr. Remfis Donker, miembro di direktiva di FFK.
Nos selekshon ta konsistí di e siguiente hungadónan:
- Ashar Bernardus
- Shannon Carmelia
- Mirco Colina Jr.
- Mickey Fecunda
- Luidjino Hoyer
- Lendell Johannes
- Rugenio Josephia
- Gillian Justiana
- Kenneth Kunst
- Ruensley Leuteria
- Shelton Martes
- Jurensley Martina
- Rhuently Martina
- Prince Mathilda
- Rihairo Meulens
- Gevaro Nepomuceno
- Jarzinho Pieters
- Frenly Sirvania
- Soranly Thomsjansen
- Merencia Vidarrel
FFK i MCB kier a deseá nos selekshon di senior tur klase di éksito i tin sigur ku nan lo sa di hasi un bon trabou na Puerto Rico den e CFU Men’s Caribbean Cup Tournament.


text:
Turko
Turko (na turko: Türkçe) ta e idioma ofisial i e lenga ku ta wordú mas papia na Turkia. Na Chipre i algun munisipio di Nort Macedonia e tambe ta idioma ofisial. Pafor di Turkia e idioma ta wordu papiá dor di minorianan turko establesi na paisnan riba Balkan i Koukasus, manera Irak, Gresia, Bulgaria, Kosovo, Bosnia Herzogovina, Siria, Romania, Moldavia i Azerbaijan. Igualmente e idioma ta wordu papiá dor di un kantidat grandi di imigrante turko bibando den exterior, por ehempel na Hulanda, Bélgika i Alemania.


text:
Dos team diferente di investigadornan a bisa cu nan a haya den ciudad di New Yrok y otro parti di nort di Merca un variante di coronavirus anto esaki ta preocupante. E mutacion ta evadi cu contesta inmune natural di e curpa, manera efecto di tratamento di anticurpanan monoclonales.
Investigadornan di genoma a denomina e variante B.1,527. y ta bin na persona afecta na diferente becindario di e ciudad di New York. Un di e mutacion di e variante ta mesun preocupante manera esun cu a ripara porme biaha na Zuid Africa y ta conoce manera B.1,351. tambe ta parce evadi e curpa di e vacuna y ta birando mas comun.
“Nos a observa un aumento constante na e tasa di deteccion for di fin di december te cu february, cu un aumento alarmante di 12.7% na e ultimo dos siman”. asina un di Centro Medico di Universidad di Columbia a informa den un publicacion cu lo sali.
Ta ultimo number di creciente di variante viral cu a surgi na Merca y a registra mas caso di coronavirus (28 miyon) cu cualkier otro pais y unda cu e propagacion ainda ta intenso.
Otro variante na California
Otro dos team a informa di otro variante cu ta creciendo na California. Nan tin miedo cu a variante no ta solamente mas contagioso, pero tambe cu por causa malesa mas grave. Mescos cu New York, e investigacion ta na e prome fase, y no a keda publica, ni revisa y mester mas trabou.
Un team di Universidad di California, San Francisco (USCF), nan a analisa muestra di e vrius cu brote reciente na California y ta mustra cu e ta birando mas comun. E variante, B.1,427/B.1,429, tin un patronchi di mutacion diferente cu variante cu a wak pa prome biaha na Inglatera, cu yama B.1,1.7 o B.1,351. Un mutacion L452R, ta afecta e proteina di e pico di virus, cu ta e parti cu ta adheri celnan cu ta infecta e virus.


text:
Cuido medico, enseñansa, proteccion laboral, seguridad, impuesto, incentivanan economico, cuido social, oportunidad igual, tur ta wordo influencia pa decisionnan gubernamental. Pero ta netamente nos sistema gubernamental cu ta fayando nos pa hopi aña caba.
Mi nomber ta Carlos Guiamo. Mi ta un tata, partner, yiu y ruman. Mi ta eherece e funcion di hurista legislativo, y mi ta un candidato di plataforma RAIZ Mi ta determina pa hunto nos yega na un Democracia Nobo pa nos pais.
Un democracia cu ta utilisa e talento, conocemento y creatividad di su ciudadanonan. Un democracia husto y responsabel. Un democracia cu ta duna e ciudadano mas influencia. Lagami duna’bo algun ehempel.
Transparencia, imagina’bo kico e efecto lo ta, si nos tur por subi un website y sigui e proceso di tur peticion cu a wordo haci pa un permiso, tereno, etc. Naturalmente lo anonimisa informacion personal, pero e proceso mester ta visibel pa nos tur.
Asina nos tur lo por wak na cua instancia un peticion ta pega, of wak ora un otro peticion similar misteriosamente ta wordo honra den tempo record. E nivel di transparencia aki lo aumenta eficiencia y promove un trato igual.
Bo influencia como ciudadanoImagina e efecto di sa e opinion autentico di pueblo. No e discusionnan toxico riba medionan social, pero e opinion di un grupo grandi y representativo di nos comunidad, cu a haya tur informacion, presentacion y contestanan relevante riba un topico, pa despues delibera y forma un opinion.
Cu un plataforma profesional pa guia esaki, e resultado lo ta un expresion autentico y bon informa di nos comunidad. Considera con esaki por depolitisa decisionnan importante, preveni manipulacion, y revela ideanan y solucionnan nobo.
Reforma electoral y gubernamental, Si nos sistema parlamentario lo a wordo inventa awe, e lo a wordo desaproba pa motibo di su falta di checks & balances y conflicto di interes. E ultimo decadanan a duna nos suficiente prueba di esaki.
Ta tempo pa no djies papia di eleccionnan separa pa parlamento y gobierno, pero prepara un concepto concreto pa esaki, envolviendo pueblo, y ora e propuesta final ta cla y pueblo ta bon informa di dje, laga pueblo dicidi si nan kier implementa e reforma fundamental aki.
No ban simplemente copy/paste un sistema gubernamental di otro pais, pero ban yega na un sistema cu ta traha pa Aruba. E tempo nos dilanti mi lo elabora riba propuestanan concreto pa yega na un miho refleho di e deseo di electorado den gobierno y parlamento, cambio den e forma di debati den parlamento, accountability, y mas.
No tur solucion duradero ta mesun simpel cu nos lo kier pa e ta. Pero si e ta efectivo y realistico, nos mester ta determina pa logra e cambio y progresa. Efectividad politicoBan cambia Aruba su politica den uno cu ta balora efectividad politico mas cu palabra bunita.
Mi ta entusiasma pa scucha, comparti y duna splicasion di ideanan concreto cu lo hiba nos na un Democracia Nobo. Un democracia cu ta produci miho maneho y miho decisionnan gubernamental, cu e bienestar di e ciudadano como guia.
Facil e no lo ta, pero e beneficionan ta hustifica mi determinacion. Formando parti di e plataforma di RAIZ, mi ta convenci cu 25 di juni 2021 lo bira e inicio di un Democracia Nobo pa Aruba.


text:
Minister Dangui Oduber
Proyecto di boardwalk Malmok ta den su fase final! Un hoya di proyecto!
Un otro bunita poyecto di Minister Dangui Oduber cu ta den su fase final ta esun di boardwalk Malmok. Un proyecto di TPEF cu a wordo planea pa termina den 2 fase, e prome fase a inicia na februari di aña 2019 y awor e segundo fase ta casi cla pa wordo entrega. E proyecto aki sigur tabata uno necesario pa trece un “upgrading” den e area di “high rise”.
Boardwalk Malmok ta un proyecto cu prome cu eleccion di 2017 Minister Oduber a priminti comunidad di lo bay construi esaki. Pa asina esnan cu ta haci ehercicio tin un area bunita y sigur pa nan train y alaves e ta cuadra cu vision di gobierno pa stimula comunidad pa haci movecion . Awe por bisa cu e mandatario ta cumpli cu e promesa aki.
E boardwalk Malmok ta di e crusada pa bay Arashi te cu e area di Fisherman hut. E prome fase di e proyecto a consisti di 240 meter di “hard hout” y a haci uzo di klinkers tambe. A pone palonan cu reflectors cu ta separa trafico di peatonnan pa trece e seguridad necesario y a crea areanan di parkeo.
Durante e ultimo fase aki a construi den e area di peaton, un vloer di concreet sigui pa un vloer di klinker cu kolomnan, a pone mas iluminacion y a construi un boardwalk na haltura di e Fisherman hut. Tambe na e draaikom na haltura di Fisherman hut a construi un plateau di trafico cu lo conecta cu e caminda di Malmok. Esaki ta un proyecto cu a wordo presenta den campaña di aña 2013 y awe ta cristalisa esaki. Semper un politico mester bisa loke e ta bai haci y haci loke e ta bisa.
Un otro promesa haci y cumpli!


text:
Servisio di Tráfiko i Transporte
Servisio pa Tráfiko i Transporte
Tareanan
- Duna pèrmit, karchi i eksonerashon na bùsnan chikí, bùsnan partikular, operatornan di tour, i taksi.
- Kùrmentu di vehíkulonan motorisa di personanan i kompanianan
- Manehá e atministrashon di plachi number
- Maneho atministrativo di informashon di vehíkulonan motorisa
Foyetonan informativo
- Pèrmit pa taksi, bus chikí, bus mediano i pèrmit pa toerwagen
- Eksonerashon pa transporte di persona
- Eksigensianan bus chikí mediano grandi
- Promé inskripshon di un vehíkulo importá
- Proseso pa kùr bo vehíkulo
- Dispensashon pa plak e glas di vehíkulonan
- Prosedura kumpra i benta di vehíkulo
- Shofùr ousiliar – Hulpbestuurder
- Prolongashon pa pèrmit pa taksi, bus chikí, bus mediano
Seguridat den tráfiko!
Kontakto
Servisio pa Tráfiko i Transporte
Department of Traffic and Transport
Verkeer en Vervoer
Telefon: +599 9 839-2133
Adres: Parera z/n
Email: info.uovv@gobiernu.cw


text:
Mayordomia: Motibunan di e Kurason
Komo Kristiannan, nos mester rekonosé nos kondishon pekaminoso promé ku nos mira un nesesidat pa kambio. E kambio ei por bin solamente i totalmente dor di Kristu ku ta obra den nos. I un ekspreshon di Su obra den nos ta den e área di mayordomia. Ounke mayordomia ta enserá hopi diferente aspekto di e bida Kristian, nos lo definié aworakí, generalmente, komo manehá poseshonnan tangibel i intangibel pa e gloria di Dios.
Manera ta ser siñá den Beibel, mayordomia ta bira, entre otro kosnan, un hèrmènt poderoso kontra e peligernan di materialismo (e amor pa poseé kos), òf mundanalidat en general, un di e gran trampanan spiritual ku e enemigu di almanan ta pone nos dilanti. Hopi hende ta faya di realisá ku rikesa i poseshonnan ta spesereinan barata, artifisial ku finalmente ta pèrdè nan sabor. Desafortunadamente, hopi alma lo bai pèrdí pa motibu di nan fayo pa libra for di nan amor pa e mundu. E kamindanan di e mundu, “e deseo di karni, i e deseo di wowo, i e orguyo di bida” (1 Juan 2:16), tur por ser moderá, asta evitá, atraves di e prinsipionan di mayordomia bibá den nos bida.
Ta p’esei e trimèster aki nos lo wak mayordomia i kiko e por siña nos tokante kon pa biba manera Dios lo tabata ke pa nos biba, kua ta inkluí libertat for di e amor di e mundu, den tur su manifestashonnan. Mayordomia ta e ekspreshon práktiko diario di loke ta nifiká pa sigui Hesus; e ta un ekspreshon di nos amor pa Dios, un medio di biba e bèrdat ku nos a ser duná den Kristu. Nos ta mayordomo pasobra Dios a stima nos promé.
Nos bibamentu di e bida di mayordomo, anto, ta envolví nos aktitut, kombershon, kompromiso, disiplina-propio, i hopi mas. Nos mester ta sirbidónan konfiabel i fiel di Dios, ku ta biba un bida apnegá dor di konektá ku Hesus den tur kos ku nos ta hasi i bisa. Nos ta deskubrí den e skol di Kristu ku e resultado di mayordomia ta e satisfakshon di biba hustu. Nos mester siña manehá e poseshonnan di Dios pa Su gloria, duna fondonan pa Su mishon pa terminá Su obra.
Dios Su mayordomonan awor “ta mira den un spil, skur asina” (1 Kor. 13:12), pero Hesus ta mira klaramente. E ta konfia nos pa hasi Su obra. Asta dor di e nubia di atrakshon di e mundu, ainda nos ta responsabel pa e bon maneho di nos talentonan, finansa, salú, i medioambiente. E lèsnan aki ta ekipá pa siña nos kiko nos responsabilidatnan komo mayordomonan ta i kon nos por, pa medio di e grasia di Dios, kumpli ku e responsabilidatnan ei, no komo medio pa purba gana salbashon ma komo e fruta di a alkans’é kaba.
Nos bida komo mayordomonan Kristian ta reflehá e karakter di Dios na e mundu. Tin bunitesa, alegria, i santidat den bida di esnan ku ta riska tuma un posishon pa prinsipionan bíbliko, spesialmente kontra e moda i koriente di nos kultura. Tur hende ta tentá pa biba un bida profano; e tentashonnan ta tur rònt di nos, den formanan habrí i sutil. Komo Kristiannan, spesialmente komo mayordomonan Kristian, nos no a solamente ser mustrá kon pa skapa di e tentashonnan aki ma primintí e poder pa hasi esaki.
Na final, nos ta bai tende un di dos sintimentu bisá na nos: “Nunka Mi a konosé boso; bai for di Mi, boso ku ta hasi inikidat!” (Mat. 7:23), òf “bon hasí, mi bon i fiel sirbidó! Bo tabata fiel den poko kos, lo mi enkargábo ku hopi kos; drenta, tuma parti den e goso di bo shon!” (Mat. 25:23). Ta nos speransa i orashon ku loke ta ser siñá tokante mayordomia den e lès di e trimèster aki lo yuda nos keda riba e kaminda ku enbèrdat lo hasi e palabranan “Bin i tuma parti den e goso di bo shon” e palabranan ku nos ta tende.


text: Diahuebs anochi laat net prome cu mey anochi a drenta informe di cu un homber lo ta maltratando su un dama na cas, mesora a dirigi patruyanan na e sitio. Na yegada di e patruya nan a topa e dama y e homber unda claramente por mira cu e dama a ricibi basta bon golpi y kier entrega keho di maltrato contra e homber polis mesora a detene e homber y a hib’e pa warda di polis. Polis a bisa e dama pa bay hospital y busca un rapport medico di e maltrato y hiba esey den transcurso di dia na oficina di recherche.


text: Diahuebs mainta a drenta informe di un caso di kiebro u intencion di ladronicia den un cas na Palm beach, mesora a dirigi patruyanan na e sitio. Na yegada di e patruya a bin compornde cu un sospechoso color scur cu shirt blauw/berde cu petchi di Tat Fat a kibra glas pa drenta horta na un cas na Palm Beach. Ta danki na bisiñanan atento a raporta esaki mesora. Alomenos na 2 otro adres bisiñanan tabata alerto di tal forma cu e antisocialnan a nota y a core bay pabao den area banda di Palm Beach. Polis a keda busca rond pero ainda no a logra topa cun’e.


text:
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 23 di febrüari 2022.
Kompilá: djamars 22 di febrüari 2022, 05:00 o.l. (09:00 UTC).
Tempu: Por lo general parsialmente nublá. Algu di áwaseru ta posibel tambe durante parti di dia awe.
Temperatura máksimo lo alkansá 30ºC i temperatura mínimo 24ºC.
Solo ta sali 06:55 i ta baha 18:44 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante e siguiente dia òf algu mas, e ambiente atmosfériko lo kontinuá levemente faborabel pa awa kai lokalmente riba Kòrsou.
Kondishon di laman: Moderá ku altura di olanan entre 1 i 1.5 meter (3 i 5 pia).
Fenómeno spesial: Ningun.
Perspektiva te djaweps mainta: Shelu lo sigui parsialmente nublá ku posibilidat pa awa kai lokalmente.
Meteorólogo: Correa
KOMPARTI E NOTISIA AKI VIA / Share the news
Like this:
Like Loading...


text:
Señora Omaira Lares Directora di DRH AMBTENAARNAN TIN TE CU 14 DI AUGUSTUS 2022 PA ENTREGA PETICION PA VUT
Diahuebs mainta durante conferencia di prensa di Gobierno di Aruba, Prome Minister Evelyn Wever-Croes y Directora di Departamento di Recurso Humano (DRH) señora Omaira Lares a dun splicacion amplio riba e areglo di VUT cu diaranson ultimo 15 di juni a habri pa tur ambtenaar cu desea di aplica pa e areglo aki.
Señora Lares a duna splicacion mas detaya di tur loke ta encera VUT-regeling 2022. Por aplica te cu diadomingo 14 di augustus 2022 y e ultimo fecha pa por baha cu VUT ta 1 september 2023. Conforme ley, un ambtenaar tin dos luna di tempo, segun e temporada stipula, pa entrega e peticion. Cualkier ambtenaar cu tin deseo pa yena un formulario y/of ricibi informacion y splicacion di e posibilidad pa tuma VUT, por haci esaki via di vut@drh.gov.aw of por yama na 522-9999. Haciendo esaki, DRH por haci un cita cu esnan interesa, y duna cualkier informacion of calculacion cu e ambtenaar ta desea, prome cu un decision wordo tuma.
Algun informacion importante pa tene cu ne ta entre otro e maximo di 36 luna cu por haya e uitkering. E cantidad di luna cu un persona tin derecho riba dje ta bay segun e cantidad di luna cu un persona ta den servicio di Gobierno. Un otro punto importante pa tene cuenta cu ne, manera poni den ley, ta e periodo di ‘onafgebroken diensttijd’. Si un persona tuma BVVD y bay biba den exterior pa 3 aña y despues bin bek, esaki ta wordo conta cu a interumpi su periodo di servicio.
Unabes cu un persona bay cu VUT, e ta haya 90% di e suma di su ultimo salario mensual pa e prome 12 lunanan, sigui pa 80 % y despues 70%. Ademas tin algun toelage cu cada ambtenaar ta bin na remarke pe, depende di e trabou di e diferente ambtenaarnan cu ta determina si ta ricibi nan of no. Tambe si durante e periodo cu e ta cobrando VUT e persona fayece, e ta haya su ‘overlijdingsuitkering’ di ambtenaar hunto cu e 3 luna uitkering manera un ambtenaar activo lo haya. E ambtenaar inactivo no ta haya e dianan di vakantie, atv-dagen, overtime etc. pa motibo cu e no ta activo y no ta acumula esakinan.
Un aspecto hopi importante tambe ta e hecho cu den ley tambe tin e asina yama ‘terugkeer verbod’ den dienst, cual ta valido pa un periodo di 5 aña pa un persona cu tuma VUT. E organisacionan unda cu e persona no por bay traha ta wordo menciona den ley. E mag di traha den sector priva pero no na un entidad cu ta liga na Land Aruba.
Unbes cu un aplicacion drenta, e comision mester dicidi dentro di 4 siman despues di ricibi e peticion riba e peticion di VUT. Den caso di tardansa, e departamento lo percura pa manda un carta y informa e ambtenaar di e tardansa.
Por ultimo, DRH ta recomenda esnan cu ta desea di ricibi mas informacion tocante locual e ta bin na remarke pe, pa tuma contacto cu DRH pa e calculacionnan wordo haci den cada caso specifico.


text:
Komo ARCO nos tin obligashon na nos lesadónan pa skirbi e bèrdat manera nos ta mir’é. ‘E bèrdat lo librá bo!’ Naturalmente ta posibel ku nos ta mir’é robes. Nos ta skirbi nos bèrdat. Anto niun hende no tin privilegio riba bèrdat. E rapòrt di Rekenkamer ku a kai manera un regalo for si shelu riba kaminda di Jopi Abraham, ta malu en bèrdat. Ta di spera ku gobièrnu di UPB por duna mas informashon na Rekenkamer ainda, di moda ku nan por modifiká nan rapòrt. Sin embargo, na e momentu aki ta parse ku fayonan serio a wòrdu kometé.
Korupshon no ta nada nobo
Pero realmente esaki no ta nada nobo. Korupshon ‘suave’, manera nos sa yamele, ta algu ku a sosodé tur ora den polítika Antiano i Boneriano. Tur partido polítiko ta i a kometé e tipo di erornan aki na granèl i konstantemente, tantu Demokrat komo UPB. I no ta di awe tampoko. Esaki a bira kustumber sigur for di añanan 1970 i probablemente promé ku esei. El a bira parti di nos kultura. Asta ta asina ku nos pueblo a kuminsá mirele komo algu normal. Pueblo no ta rel mas i hopi hende a envolví nan mes den dje, pensando: ‘If you can’t beat them, join them’.
Waarheidscommissie
Na aña 2002 pader Rudy Lampe a saka un ‘Waarheidsrapport’ tokante proyektonan ku gobièrnu di Aruba a entamá ku sèn di pueblo i sèn di Hulanda durante un periodo di mas òf ménos un 20 aña n’ei. A sali ku tantu gobièrnu di MEP komo esun di AVP tabata involví den mashá hopi baina. E rapòrt aki ta lesa manera un buki di avontura, kaminda e wega tabata konstantemente ta kon por saka mas tantu probecho personal posibel. Awor, esei ta Aruba. Pero Boneiru i Kòrsou no ta otro. Nos pueblo lo no bai dilanti tanten ku nos no ta dispuesto pa mira den spil pa analisá nos propio foutnan en bes di sigui kulpa otronan, vooral Hulanda, pa tur kos ku ta malu.
Nos mester bai pa Ramonsito tòg
Nos ta spera di kurason ku Ramonsito por sali for di e problema aki ainda ku su kara na haltu. Por ta ku Rekenkamer lo kambia su opinion alsnog, si UPB ta manda nan mas informashon. Ban spera. I ban spera ku niun hende ta pone preshon riba Rekenkamer pa kambia su rapòrt!
Sin embargo, asta si Rekenkamer no ta kambia su opinion i ta mantené su konklushonnan negativo, nos mester sostené Ramonsito tòg, pasobra ta netamente su maneho ku lo kaba ku korupshon efektivamente. Ta Ramonsito a bai di akuerdo pa Hulanda pone kòntròl fi nansiero i hudisial severo pa evitá e tipo di problemanan aki den futuro. Te na último ora Jopi a oponé kontra e laso direkto, ku lo bini ku kòntròl efektivo di parti di Hulanda pa frena korupshon.
Sin kòntròl di Hulanda korupshon lo sigui
Si Jopi kier kaba ku korupshon, e mester aploudí e kòntròl ku Hulanda kier pone. Pero e ta keda ketu ketu over di esei. E ta preferá di kulpa Ramonsito. Nos no tin niun ilushon over di Jopi i PDB su pasado. Nos no ta kere ku nan ta limpi di korupshon. Pueblo di Boneiru, si bo kier bai dilanti, si bo kier kaba ku korupshon ku yudansa di Hulanda, vota UPB tòg.


text:
Diamars anochi 17 december 2019 den Piedra Plat Entertainment Center a tuma lugar e Ceremonia pa entrega di Certificado di Club Licensing 2019-2020 na e teamnan miembro di Arubaanse Voetbal Bond (AVB) cu a cumpli cu e rekisitonan basico pa obtene esaki. Y tambe a celebra clausura di anja cu un sabroso catering y cu musica di gaita Grupo Autentico.
En total 25 team miembro di AVB a ricibi nan Certificado di Club Licensing incluiendo nos equipo S.V. Arsenal cu a ser representa pa Sr. Pedro Morillo-President,Sra. Natalie Morillo-Vice-President y Sr. Eldred Morillo-Secretario General.
Na e occasion aki tabata presente Sr. Jonathan Martinez (Head of Professional Football Development di Concacaf) y Sr. Cristhian Tonelli (Professional Football Development Supervisor di Concacaf),cu a haci entrega di e Certificado na cada Club miembro.
Directiva di S.V. Arsenal ta gradici un y tur pa e esfuerso haci y obtene nos Licencia pa Campeonato 2019-2020.
Saludos deportivo…


text:
ORANJESTAD, Aruba: Cuminsando desde dia 18 di Juli 2017, Inspectie Volksgezondheid Aruba (IVA) lo tin un localidad nobo. Nos lo ta situa na Schotlandstraat 45 (ex edificio di EQ3) cu ta banda di ‘Sync’ y schuins tegenover di Ling and Sons supermarket.
Esaki ta nifica cu Inspectie Geneesmiddelen (IVG) cu tabata situa na Cumana den e edificio Ex Codemsa tambe lo a muda pa Schotlandstraat. IVA su orarionan di apertura lo ta di dialuna pa diabierna di 07:30-12:00 y 13:00-16:30. E number di telefon nobo di IVA lo ta 5262160.


text:
ORANJESTAD, Aruba –18 juli 2020
DVG ta lamenta e informacion incorecto cu a keda publica den medionan social ayera. Ningun momento un persona cu a test positivo pa Covid 19 corona virus tabata cana rond aki na Aruba creando riesgo pa otronan wordo contagia cu e virus.
E Crisis di Covid 19 corona virus ta algo sumamente serio cu tin efecto no solamente riba e salud fisico di e pashent pero tambe riba su salud mental di henter nos comunidad.
P'esey DVG ta pidi tur esnan cu ta maneha medionan social y periodistico pa ta hopi mas cuateloso cu informacion personal di otro y evita di causa panico inecesario.
Alaves mester respeta privacidad di hende cual ta algo hopi serio, no por core publica informacion personal sin sa cu e informacion ta berdad of confirma, specialmente riba e tema aki di Covid 19.
DVG semper ta dispuesto pa suminstra of confirma informacion pero mester tin comprencion tambe pa cantidad di informacion cu por duna. Ta asina hunto nos por contribui na reconstruccion di nos pais.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 5: Tur Nashon i Bábel
Un Idioma
Lesa pa e siman aki:
Gén. 9:18-11:9, Lukas 10:1, , Mat. 1:1-17, , Lukas 1:26-33, , Salmo 139:7-12, , Gén. 128, Gén. 9:1.
TEKSTO PRINSIPAL:
"Einan SEÑOR a bruha Ienga di henter humanidat. For di einan El a pone nan plama riba henter mundu. P'esei e siudat yama Bábel" (Génesis 11:9).
djamars, 26-04-2022
Lesa Génesis 11:1-4. Di kon e hendenan di 'henter tera' tabata asina ansioso pa logra unidat?
E frase 'henter tera' ta referí na un kantidat chikitu di hende, esnan bibu despues di Diluvio. E motibu pa e reunion akí ta klaramente indiká: nan ke konstruí un toren pa alkansá e shelunan (Gén. 11:4). De echo, nan intenshon real ta pa tuma lugá di Dios mes, e Kreador. Konsiderablemente, e deskripshon di e intenshon i akshonnan di e hendenan ta eko e intenshonnan i akshonnan di Dios den e relato di Kreashon: 'nan a bisa' (Gén. 11:3, 4; kompará ku Gén. 1:6, 9, 14, , etc.); 'laga nos traha' (Gén. 11:3, 4; kompará ku Gén. 1:26). Nan intenshon ta deklará eksplísitamente: ''Laga nos traha uh nòmber pa nos mes" (Gén. 11:4, Beibel Santu), un ekspreshon ku ta usá eksklusivamente pa Dios (Isa. 63:12, 14).
Den un palabra, e konstruktornan dí Babel a konsiderá e ambishon fuera di lugá pa remplasá Dios, e Kreádor. (Nos sa ta ken a inspirá esei, no ta bèrdat? (Wak Isa. 14:14.) E rekuerdo di Diluvio siguramente mester a hunga un ròl den nan proyekto: Nan ta konstruí un toren haltu pa asina sobrebibí un otro diluvio, si un otro mester a bin, apesar di e promesa di Dios. Nan a preservá e rekuerdó di Diluvio den tradishon babilóniko, aunke trosé, en konekshon ku e konstrukshon di e stat di Babel (Babilonia). E esfuerso akí di bai ariba pa alkansá'shelu i usurpá Dios lo, enbèrdat, kárakterisá e spiritu di Babilonia. Ta p'esei e storia di e"Torén di Babel ta un tema asina importante den e buki di Daniel tambe. E referensia na Sinar, ku tá introdusí e storia di e Toren di Bábel (Gén. 11:2), ta bolbe aparesé na prinsipio di e buki di Daniel, pa asina señalá e lugá kaminda Nebukadnesar a trese e artíkulonan di e tèmpel di Herusalem (Dan. 1:·2). Entre hopi otro pasashi di e buki, e episodio di Nebukadnesar lantando e estatua di oro, probablemente riba e mesun lugá den e mesun 'plenchi', ta esun di mas ilustrativo di e kuadro di mente akí.
Den su vishonnan di e fin, Daniel ta mira e mesun senario di e nashonnan di tera reuniendo pa logra unidat kontra Dios (Dan. 2:43, , Dan. 11:43-45; kompará ku Rev. 16:15, 16), aunke e intento akí ta faya akinan, manera el a hasi ku Bábel tambe.
Un famoso eskritor franses sekular den siglo pasá a bisa ku e propósito di mas grandi di humanidat tabata pa purba 'ta Dios'. Kiko tin ku nos, kuminsando ku Eva den Eden (Gén. 3:5), ku ta hala nos den e mentira peligroso aki?
56


text:
Komiendo e aditivo aki hamas lo bo logra di baha peso!
Mundu farmaseutiko i mundu di medisina ta hasi manera nan ta buskando e kousa di obesidat, adipositas i sobrepeso (tur tres ta sinónimo –nan tin mesun nifikashon). E bèrdat ta ku nan sa e kousa di e kondishon di salú ei masha dia. Obesidat ta wòrdu rekonosé awendia ofisial komo un malesa ku ta kousa malesanan manera diabétis, malesanan di kurason, problema di sirkulashon,i malesanan di higra.
Bo por puntra bo mes e ora ei “ ta dikon no ta konta hende kiko e kousa ta?”
Sientífikonan, profesornan, profeshonalnan i e liña di investigadornan ta keda pretendé te ainda ku obesitas ta un problema kompliká i ku e ‘malesa moderno’ ta un ‘malesa’ ku hende ta heredá. Niun di e profeshonalnan menshoná ariba no ta papia e bèrdat i mustra riba e bèrdat. Ora bo studia e literatura médiko bo ta ripara masha lihé ku e kousa di obesidat, sobrepeso i adipositas ta konosí ya pa basta tempu kaba i ku e kura ta masha fásil. Ken lo ta e promé ku ta bai pone e bèrdat riba mesa?
‘Glutaminezuur’ (ásido di glutamina)
For di aña 1960 profesor dòkter John W. Olney, di ‘Washington University School of Medicine’ na St. Louis, a diskubrí obesitas serka raton ku a wòrdu tratá ku ‘glutaminezuur’ (ásido di glutamina). E glutaminezuur ta wòrdu kousá ora duna e ratonnan ‘glutamaat’ ku ta kousa daño na un parti importante di e serebro ku yama hypothalamus.
daño na e selebre
Dòkter Olney a spièrta mundu di medisina for di 1969 ku glutamaat ta kousa daño na e selebre; speshal e nèrvionan ku ta den desaroyo serka ratonnan ku a kaba di nanse i daño severo na e selebre di ratonnan madurá ku tabata haña 5 te 7 mg/g glutamaat inyektá bou di e kútis (subcutaan). E investigashonnan a wòrdu hasí i ripití riba ratonnan, djaka, konènchi, kavia, puitu i makaku madurá. Tur investigashon tabata tin mesun resultado: glutamaat ta kousa daño na e selebre. Tambe e investigashonnan di Lemkey-Johnston i Reynolds ku a ser publiká na 1974 tabata mustra riba venenamentu di e nèrvionan, daño na selebre i nekrosis (morto di strukturanan den e kurpa) serka ratonnan.
Esaki lo mester tabata motibu pa bati alarma pasobra e resultadonan lo mester tabata masha importante pa spièrta e ser humano ku algu serio lo pasa ku nan salú den futuro hopi serkano. Tambe dòkter John Erb di Universidat di Waterloo a hasi investigashon riba sobrepeso i e uso di MSG. E a konfirmá ku MSG ta subi e nivel di insulina produsí dor di e pánkreas te tres bia mas haltu ku ta e motibu ku hende ta subi di peso.
Awor bo ta puntra bo mes “ta dikon no a papia e bèrdat ku hende?” Enbes di e bèrdat a skohe pa produsí mas produkto di dieta…. anto e kuminda ‘dieta spesial pa baha peso’ ta yen yen di MSG. Tur kuminda ‘fast food’, karni prosesá, cheps, speserei pa duna kuminda ‘smak’ i sòpi di paki òf bleki ta yen yen di MSG.
Ta p’esei nunka lo bo logra di baha di peso. E úniko ku bo lo gana ta: mas malesa, mas gordura, mas apetit i mas infelisidat.
Si bo ke sa mas di John W. Olney bo por klek aki.
Lesa mas tokante MSG dor di klek riba e link aki: Kiko ta MSG
4,161 Bia mirá, 2 Bia mirá awe


text:
24 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
24 di yüni ta e di 175 dia di aña (176 den un schrikkeljaar) riba e kalènder gregoriano. Ta resta 190 dia pa e aña terminá.
A sosodé[editá | editá fuente]
- 1821 - Na Venezuela, ta tuma lugá e Bataya di Carabobo den kual e ehérsito patriota bou mando di Simón Bolívar ta vense e ehérsito realista na Amérika bou di Miguel de la Torre, asegurando asina e independensia di Venezuela i Colombia.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Fiesta di San Juan - diferente pais den Sur Amérika, Aruba (Dera Gay), Boneiru


text:
Servisio pa Obra Públiko
Servisio pa Obra Públiko
Tareanan
- Maneho tékniko i finansiero di ponementu i mantenshon di sistema di riolering i purifikashon di awa
- Maneho di e planta di purifikashon di awa di riol i su pòmpnan
- Maneho tékniko i finansiero di ponementu i mantenshon di riolering pa áwaseru
- Maneho tékniko i finansiero di ponementu i mantenshon di kayanan, plenchinan i mobilario di kaya
- Maneho tékniko i finansiero di ponementu i mantenshon di brùgnan i viaduktonan
- Planifikashon tékniko di e infrastruktura pa plannan di parselashon di terenonan i kordinashon tékniko pa prepará terenonan pa konstrukshon
- Maneho di e registro básiko topográfiko
- Midimentu di tereno
- Registrashon di puntonan di altura di superfisienan
- Kordinashon tékniko di mantenshon di edifisionan i instalashonnan di gobièrnu
- Warda propiedatnan di gobièrnu
- Maneho di e mangasina di gobièrnu
- Kùrmentu di instalashonnan di koriente
- Kùrmentu di ketelnan di stom
- Duna pèrmit pa trabounan di kobamentu, transportashon di materialnan pisá, konstrukshon di stèlazje, limpiesa kantu di kaminda, i Pèrmit pa traha un inrit kavel entrada parsela
- Sòru pa deposito di vürwèrk i eksplosivo
Kontakto
Servisio pa Obra Públiko (antes DOW)
Department of Public Works
Openbare Werken
Telefon: +5999 433-4237
Adres: Landhuis Parera, Parera z/n
Mèldu un keho: https://klachten.vvrp.cw/pap/


text:
Oranjestad
Ayera atardi personal di Grenspolitie Luchthaven a detene e homber di inicialnan:
E.S.O. naci na Colombia di 42 aña di edad sospecha di a viola un menor di 13 aña.
Mester bisa cu Ministerio Publico a duna ordo pa detene e sospechoso aki consecuentemente su nomber ta poni na aeropuerto y asina cu ela yega aeropuerto y a purba di coy e vuelo cu destinacion Colombia personal di Grenspolitie Luchtaven a pone man ariba dje.
Mesora e sospechoso a wordo hiba warda di Oranjestad caminda cu Jeugd en Zeden Politie (JZP) a tume e sospechoso over pendiente di mas investigacion.
Pa Cuerpo Policial por resolve y investiga mas casonan asina aki cooperacion y informacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo.


text:
Lisette Does, coordinador di Cas Marie ta duna di conoce cu di nan 22 cliente, nan tin constacto estrecho cu nan famia. Ta conoci cu Cas Marie ta pasa dia di 8or di mainta te cu 4or di atardi cu ta ofrece actividad na pashent cu dementia sinti nan mes mas contento y calidad di bida miho pa nan mes y famia na cas.
Sinembargo Does ta bisa cu e preocupacion apart di nan cliente di Cas Marie, ta cu tin mas famia cu tin hende cu dementia den nan cas cu no ta cliente di nan. E cos mas importante cu e ta bisa cu famia mester tin ta pasenshi.
E ora un persona cu dementia y problemanan cu nan no por expresa nan mes manera debe ser. Pa e motibo aki e ta odi pa famia tene hopi pasenshi y evita problema cu nan. Does ta bosa cu e malesa ta exigi un structura.
Sea si ta lanta mainta tal ora, nan por lanta, kleur, pone nan lesa buki sin importa con e ta lese ‘no coregi djis tende’ pone nan yuda seca un copi, laga nan haci manera ta guai den cushina ‘purba enjoy e momento cu nan sernan keri’ pa motibo cu no sa con largo ta bay dura.
E ta conseha pa gosa e momentonana negative pa haci’e psositivo. Purba evita pa nan bira agresivo, nan no ta compronde y ta keda un grupo dificil. Pa e motibo aki Does tambe a uni cu e liña di Kibrahacha pa asina yuda e hende grandinan cu approach mas facil y ta conta pa esnan cu dementia tambe.
Does ta duna di conoce cu nan miembro nan tin tur bou control y comunicacion cu famia. Pero pa esnan cu no ta cliente, corda cu un pashent cu dementia ta keda ripiti cosnan, dus pashenshi ta keda tip, ta dificil pa esnan cu ta biba nan so cu un persona dementia.


text:
WILLEMSTAD – Manera ta kustumber, Liga MCB ta kontinuá wikènt aki pero pa wikènt aki tin un skedjel modifiká. Mañan, djabièrnè no tin partido manera ta kustumber. E partido di mañan anochi a skùif bai djaluna e orario no ta konosí.
Djasabra tur kos ta siguí normal, 7’or di anochi tin e promé partido entre Undeba i Jong Holland. Jong Holland ta bin pa e viktoria pa asina garantisá nan posishon den promé dos posishon nan riba e tabla di posishon. Undeba ku aktualmente ta na di seis lugá riba e tabla ta bin buska e viktoria pa asina nan por tin chèns di drenta den e top sinku nan riba e tabla.
Despues 9’or di anochi e ekipo di SUBT ta enfrentá Centro Barber. Centro Barber ta bin pa e viktoria pa asina nan subi riba kabes di SUBT riba e tabla di posishon. SUBT ku no a pèrdè niun wega ainda e temporada aki no ta bin pa pèrdè nan promé djasabra.
Djadumingu 5’or di atardi Sithoc ta hunga kontra Hubentut Fortuna. Ambos ekipo ta bin pa e viktoria pa asina drecha nan posishon riba e tabla di posishon. Sithoc ke keda den e top sinku nan miéntras ku Hubentut Fortuna ta buska e viktoria pa asina nan purba drenta den e top sinku nan. Esaki ta e úniko partido di djadumingu.
E partido ku tabata programa pa djadumingu 7’or di atardi entre Victory Boys i Jong Colombia a keda postpone pa 8 di mei.